හොබිට්ටා
බ්‍රී ගම්මානය - ශයර මායිමේ
- මෙන්න. - බොහොම ස්තුතියි.
- බලාගෙන! - සමාවෙන්න.
- මෙන්න. - ස්තූතියි.
මම එකතු වුණාට කමක් නැත්ද?
මටත් මේවාම ගේන්න.
මම මාව හඳුන්වා දෙන්නම්, මගේ නම ගැන්ඩල්ෆ්.
අළු ලෝගුධාරී ගැන්ඩල්ෆ්.
මම දන්නවා ඔහේ කවුද කියලා.
මේක හොඳ අහම්බයක්නේ. තෝරින් ඕකනපලිහ මොකද බ්‍රී ගම පැත්තේ කරන්නේ?
මට ආරංචි වුණා මගේ පියා කඳු ලන්ද පැත්තේ ඉබාගාතේ ඇවිදිමින් උන්න බව.
මම එයාව හොයන්න ගියා.
මට කිසිම සලකුණක් හමුවුණේ නැහැ.
ත්‍රේන්.
අනිත් අය වගේම ඔයත් හිතන්නේ ඔහු මැරිලා කියලද?
මම මෝරියා සටනේ හිටියේ නැහැ.
නැහැ. නමුත් මම හිටියා.
මගේ සීයා ත්‍රෝර් මරා දැමුණා.
නෑ!
- තාත්තේ. - පස්සට වෙලා ඉන්න.
මම ඔයා ලඟින් සටන් කරනවා.
අසොග්ට ඕනේ අපි හැමෝවම මරන්නයි.
එකින් එකා ගානේ, ඩූරින්ගේ පෙළපත නසාවී.
මගේ ජීවිතය පල්ලා මගේ පුතාගේ ජීවිතය ගන්න මම දෙන්නේ නැහැ.
මෙතැනට වෙලා ඉන්න.
මගේ පියා ඩිම්රීල් දොරටුව වෙත පහර දෙමින් ගියා.
ඔහු නැවත පැමිණියේ නැහැ.
තාත්තේ!
"ත්‍රේන් නැතිවෙලා" කියලයි ඔවුන් මට කිව්වේ.
"ඔහු මියගිහින්"
නමුත් සටන අවසානයේ අපි මළවුන් පරීක්ෂා කරමින් ගියා අවසන් සිරුර දක්වාම.
මගේ පියා ඒ අතර හිටියේ නැහැ.
තෝරින්, දැන් ත්‍රේන් ගැන කටකතාවකට වඩා යමක් ඇහිලා බොහෝ කලක්.
ඔහු තවම ජීවතුන් අතර. මට ඒක විශ්වාසයි.
අඟුටුමිට්ටන්ට පිරිනමපු මුදු හතෙන් එකක් වෙන ඔබේ සීයා පලඳපු මුදුව...
ඒකට මොකද වුණේ?
ඔහු ඒක මගේ පියාට දුන්නා සටනට යන්න කලින්.
එහෙනම් ත්‍රේන් අතුරුදන් වෙනකොට ඔහු ඒක පැළඳගෙන හිටියේ.
- එහෙනම් එච්චර තමයි. - මෙන්න.
මගේ පියා සටනට කලින් ඔබව සොයාගෙන ආවා. ඔබ ඔහුට මොනවාද කිව්වේ?
මම ඔහුට අවවාද කළා සප්ත රාජධානිවල අඟුටුමිට්‌ටන් එකතු කරගෙන එරබෝරය නැවත අත්පත් කරගන්න.
මකරා විනාශ කරලා හුදෙකලා කන්ද නැවත අයිති කරගන්න.
මම ඔබට කියන්නෙත් ඒකම තමයි.
ඔබේ මව්බිම අත්පත් කරගන්න.
මේ අහඹු හමුවීමක් නෙමෙයි නේද ගැන්ඩල්ෆ්?
නෑ.
නෑ තමයි.
හුදෙකලා කන්ද මට බලවත් ප්‍රශ්නයක් තෝරින්. ඒ මකරා දැන් එතැන හිටි කල් හොඳටම ඇති.
ළඟදීම ඊටත් වඩා දුෂ්ට බලවේග ඒ පැත්තට ඇදී යාවි.
මම හරිතමගේ යන විටදී අප්‍රසන්නකාරී කිහිපදෙනෙක් හමු වුණා.
උන් හිතුවේ මම රස්තියාදුකාරයෙක් කියලා.
උන් ඒක ගැන පස්සේ ප්‍රශ්තාප වෙන්න ඇති.
උන්ගෙන් එකෙක් පණිවිඩයක් අරගෙන යමින් උන්නේ.
මේ කාළ භාෂාවයි.
- මිලක් ගෙවීමට පොරොන්දුවක්. - මොකටද?
ඔබේ හිසට.
කාටහරි අවශ්‍යයි ඔබව මරා දාන්න.
තෝරින් ඔබට තවත් බලා ඉන්න බැහැ. ඔබයි ඩූරින්ගේ සිහසුනේ උරුමක්කරුවා.
අඟුටුමිටි සේනා එක්සේසත් කරන්න.
එකමුතු වුණොත් ඔබට තියෙනවා බලය සහ ශක්තිය එරබෝරය අත්පත් කරගන්න.
අඟුටුමිටි පෙළපත් හතේ හමුවක් කැඳවන්න. ඔවුන්ගේ ප්‍රතිඥාවට අවනත වෙන්න කියා බල කරන්න.
පෙළපත් හත එහෙම ප්‍රතිඥා දුන්නේ රජුගේ මාණික්‍යය දරන්නා වෙනුවෙන්.
අර්කනමිණ.
ඔවුන්ව එක්සත් කරන්න පුළුවන් එයට විතරයි. ඒ මැණික ස්මෞගයා හොරකම් කළ බව අමතකද?
මොකද කියන්නේ මම උදව් කලොත් ඒක නැවත ලබාගන්න.
කොහොමද?
අර්කනමිණ තියෙන්නේ ලෝකයක් එපිටින්, ගිනි පිඹින මකරෙක්ගේ දෙපා යට වැළලිලා.
ඔව්, ඇත්ත තමයි.
ඒකයි අපිට හොරෙක්ව ඕනෑ කරන්නේ.
මාස දොලසකට පසු
ස්මෞග සංහාරය
රංචුව කොච්චර ලඟද?
ළඟ වැඩියි. ගවු දෙක තුනකට වැඩි නෑ. ඒක නෙමෙයි නරකම ආරංචිය.
- වාගයෝ අපේ ඉව අල්ලගෙනද? - තාම නැහැ. නමුත් වැඩි වෙලා යන එකක් නැහැ.
- අපිට තව ප්‍රශ්නයක් තියෙනවා. - උන් ඔයාව දැක්කද? ඔයාව දැක්කා නේද?
නෑ, ඒක නෙමෙයි.
මම කිව්වා හරිනේ. මීයෙක් වගේ නිශ්ශබ්දයි.
හොඳ හොරෙක්ගේ ලක්ෂණ.
මම කියන්න යන දේ අහනවද කරුණාකරලා?
මම මේ කියන්න හදන්නේ, තවත් මොකෙක් හරි ඉන්නවා මේ අවට.
මොන හැඩයක්ද තිබුණේ? වලහෙක් වගේද?
ඔව්...ඔව්, ඒත් ඊට වඩා විශාලයි. ගොඩාක් විශාලයි.
ඔයා මේ මෘගයා ගැන දැනගෙන හිටියද?
- මම කියන්නේ අපි ආපහු හැරිලා වටෙන් යමු. - ගිහින් අසුර රංචුවට අහුවෙන්නද?
ගෙයක් තියෙනවා මෙතැනට ළඟ. එහේ අපිට ආරක්‍ෂිත වෙන්න පුළුවන් වේවි.
කාගේ ගෙයක්ද? ඔවුන් යහළුවෝද, හතුරෝද?
එකක්වත් නෙමෙයි.
ඔහු අපිට එක්කෝ උදව් කරයි, නැත්තම් මරා දායි.
මොන විකල්පයක්ද අපිට තියෙන්නේ?
මොකුත් නෑ.
එන්න!
මේ පැත්තෙන්, ඉක්මනට!
දුවන්න!
බොම්බර්, එනවා!
ගේ ඇතුලට!
දුවනවා!
ඉක්මනට ඇතුලට වෙන්න.
දොර අරින්න!
ඉක්මනට!
තල්ලු කරන්න!
ඩ්වාලින්!
මොකෙක්ද ඒ?
ඒ මේ ගෙහිමියා.
ඔහුගේ නම බෙයෝර්න්.
ඔහු චර්මාවේශකයෙක්.
සමහර විට ඔහු මහා කළු වලහෙක් සමහර විට මහා දැඩි මිනිහෙක්.
වලහා නම් කොහෙත්ම සාමකාමී නැහැ. නමුත් මිනිහාට නම් හේතු පහදා දෙන්න පුළුවන්.
නමුත් ඔහු අඟුටුමිට්ටන්ට නම් වැඩි කැමැත්තක් නැහැ.
ඌ යන්න යනවා.
මෙහාට එනවා
මේ කිසිම දෙයක් ස්වභාවික නැහැ.
මොකක් හරි අඳුරු මායා බලයකට අහුවෙලා වෙන්න ඇති.
පිස්සු කතා කියන්න එපා. ඔහුට තියෙන්නේ ඔහුගේම බලයක් විතරයි.
හොඳයි, හැමෝම නිදාගන්න බලන්න.
මෙහේ ආරක්ෂිතව ඉන්න පුළුවන්.
මම හිතන විදියට.
දැන්මම උන්ට පහර දෙමු!
අඟුටුමිටි හැතිකරේ නිදාගෙන ඉන්නැද්දිම මරා දමන්න.
නැහැ.
මෘගයා මුරට ඉන්නවා.
අපි උන්ව පාරේදී මරන්නේ.
ඔවුන් ඩොල් ගුල්දූරයේ එක්රැස් වෙනවා.
ස්වාමියා ඔබව කැඳවලා!
අපේ ගණන වැඩෙනවා.
අපේ ශක්තිය වැඩෙනවා.
නුඹ මගේ සේනා මෙහෙයවිය යුතුයි.
ඕකනපලිහ ගැන මොකද?
යුද්ධය පැමිණෙනවා.
ඔබ පොරොන්දු වුණා මට ඔහුගේ හිස.
සැමටම මරණය පැමිණේවි.
අපි දඩයම නවත්වනවද?
බොල්ග්!
නුඹට රාජකාරියක් තිබෙනවා.
නුඹ තවමත් අඟුටුමිටි ලෙයට පිපාසද?
මම නම් කියන්නේ පස්ස දොරෙන් ලිස්සලා යමු කියලා.
මම කාටවත් බයේ දුවන්නේ නෑ, මෘගයෙක් වුණත් නැතත්.
වාද කරලා වැඩක් නැහැ.
අපට වනබිම හරහා යන්න බැහැ බෙයෝර්න්ගේ උදව් නැතිව.
අපි වනාන්තරයට යන්න කලින්ම අපිව අහුවේවි.
බිල්බෝ. ඔය ඉන්නේ.
මේක බොහොම නුවණින් කරන්න ඕනේ දෙයක්.
අපි පරිස්සම් වෙන්න ඕනේ.
එයාව හදිසියේ පුදුම කරවපු අවසන් කෙනාව එයා කීතු වලට ඉරුවා.
මම මුලින්ම යන්නම්. බිල්බෝ? ඔයා එන්න මාත් එක්ක.
- මේක හොඳ අදහසක්ද? - ඔව්.
අනිත් අය මෙතනම ඉන්න. මම සංඥාව දෙනකන් එලියට එන්න එපා.
සංඥාව දෙනකන් ඉන්න.
හදිසි හෙල්ලීම්, සද්ද එහෙම කරන්න එපා. ඔහු වටේ රැස් වෙන්නත් එපා.
දෙන්නා ගානේ එලියට එන්න.
ඇත්තටම බොම්බර්, ඔයා දෙන්නෙක් විදියටයි ගණන් ගන්නේ, ඒ හින්දා තනියම එන්න.
මතකනේ, සංඥාව දෙනකන් ඉන්න.
සංඥාව, හරි.
මොකක්ද සංඥාව?
ඔයා බයයි.
බයයි? මොන විකාරද.
සුබ උදෑසනක්.
සුබ උදෑසනක්!
ඔහේ කවුද?
මම ගැන්ඩල්ෆ්. අළු ලෝගුධාරී ගැන්ඩල්ෆ්.
කලින් අහල නෑ.
මම මායාකරුවෙක්.
සමහරවිට මගේ මිත්‍රයා රැඩගස්ත ගැන අහලා ඇති.
ඔහු ඉන්නේ ගුප්තවනයේ දකුණු සීමාවේ.
මොනවාද ඔහේට ඕනේ?
අපිට ඕනේ ආගන්තුක සත්කාරයට ස්තුති කරන්නයි.
ඔයා දකින්න ඇති අපි ඔයාගේ ගෙදර නවාතැන් ගත්තා ඊයේ රෑ.
කවුද මේ පුංචි හාදයා?
මේ ඉන්නේ ශයරයේ බැගින්ස් මහත්තයා.
ඔහු අඟුටුමිට්ටෙක් එහෙම නෙමේ නේද?
අපොයි නෑ, එයා හොබිට්ටෙක්.
ඉතාම නම්බුකාර පවුලක කෙනෙක්.
කුරුමිට්ටෙකුයි මායාකාරයෙකුයි. මොකටද මෙහෙට ආවේ?
ඇත්තම කියනවනම්, අපිට පොඩි නරක කාලයක් ලැබුවා අසුරයන්ගෙනුයි යෝධයන්ගෙනුයි.
අසුරයන්ගේ අහලට ගියේ මොකටද? මෝඩ වැඩක්නේ.
- ඔබතුමා හරියටම හරි..ඒක.. - අන්න සංඥාව. යන්න.
ඩ්වාලින් සහ බාලින්.
ඇත්තම කියනවනම්, අපේ නඩේ කිහිපදෙනෙක් අඟුටුමිට්ටෝ.
දෙන්නෙකුටද කිව්වේ කිහිපදෙනෙක් කියලා?
ඇත්තටම, දෙන්නෙකුට වැඩිය ඉන්න ඕනේ..
යන්න, යන්න.
ඒ අපි.
එතකොට මේ ඉන්නේ අපේ කාණ්ඩේ තව කීප දෙනෙක්.
හය දෙනෙකුටද කාණ්ඩයක් කිව්වේ?
ඔහේලා ඇවිදින සර්කස් කණ්ඩායමක්ද?
යන්න.
යන්න, යන්න, යන්න.
ඩෝරි සහ ඕරි, ඔබේ සේවයේ.
මට ඔහෙලගේ සේවයක් අවශ්‍ය නැහැ.
හොඳටම සාධාරණයි
යන්න.
ෆීලී සහ කීලී. තව පොඩ්ඩෙන් අමතක වෙනවා.
ඒ වගේම නෝරි, සහ බොෆර්...
...බිෆර්...
...සහ බොම්බර්.
එච්චරද?
තවත් ඉන්නවද?
එහෙනම් ඔහේටයි ඕකනපලිහ කියන්නේ.
කියනවා බලන්න මොකද අසොග් ඔහේව දඩයම් කරන්නේ?
ඔබ දන්නවද අසොග්?
කොහොමද?
මගේ මිනිස්සු තමයි මේ කඳුයායේ මුලින්ම ජීවත් වුණේ, උතුරින් අසුරයන් එන්න කලින්.
කෙළෙසන්නා මගේ පවුලේ බොහොමයක් මරා දැමුවා.
සමහරෙක් වහල් භාවයට ගත්තා.
වැඩ කරවන්න නෙමෙයි, විනෝදයට හිංසා කරන්න.
චර්මාවේශකයන් සිරගත කරලා ඔවුන්ට වධ හිංසා කරන ඒක ඔහුට විනෝදයක්.
ඔයා වගේ තවත් අය ඉන්නවද?
කාලෙක බොහොමයක් හිටියා.
එතකොට දැන්?
දැන් ඉන්නේ එකම එක්කෙනයි.
- නුඹලා කන්දට යන්න ඕනේ ගිම්හානය අවසන් වෙන්න කලින්. - ඩූරින්ගේ දිනය එළඹෙන්න කලින්, ඔව්.
නුඹලාට ඇති කාලය ගතවී ගෙන යනවා.
ඒකයි අපි ගුප්තවනය හරහා යන්න ඕනේ.
ඒ වනයේ අඳුරක් රජ කරනවා.
ඒ ගස් වලට යටින් නපුරු දුෂ්ට දේ චලනය වෙනවා.
මම නම් එහේ කරක් ගහන්නේ නැහැ, දරුණුම අවශ්‍යතාවයක් නැත්තම්.
- අපි සුර මාවතෙයි යන්නේ. ඒ මාර්ගය තවමත් ප්‍රවේශම්. - "ප්‍රවේශම්"?
ගුප්තවනයේ සුරයන් ඔවුන්ගේ නෑසියන් වගේ නොවෙයි.
ඔවුන්ගේ ප්‍රඥාව අඩුයි, භයානක වැඩියි.
ඒත් ඒකෙන් කාරී නෑ.
ඇයි එහෙම කියන්නේ?
මේ භූමිවල අසුරයෝ පිරිලා.
උන්ගේ ගණන වැඩෙනවා. අනිත් එක නුඹලා පයින් යන්නේ.
නුඹලාට කොහොමවත් වනයට යන්න හම්බවෙන්නේ නැහැ පණපිටින්.
මම අඟුටුමිට්ටන්ට කැමති නැහැ.
උන් කෑදරයි, වගේම අන්ධයි.
ඔවුන්ගේ ජීවිත වලට වඩා පහත් කියලා හිතන අය ගැන අන්ධයි.
නමුත් මම ඊටත් වඩා අසුරයන්ට වෛරයි.
මොනවාද අවශ්‍ය?
- මගේ පෝනියන්ව ආපහු එවන්න වනාන්තරයට ඇතුළු වෙන්න කලින්. - මම පොරොන්දු වෙනවා.
- අපව නිරීක්ෂණය වෙනවා. - ඔව්.
අසුරයෝ අතහරින එකක් නැහැ.
උන් අඟුටුමිට්ටන්ව දඩයම් කරයි ඔවුන් විනාශ වෙලා යනකන්.
ඇයි කෙළෙසන්නා දැන් එලියට ඇවිත් තියෙන්නේ?
මෝරියාවේ අසුරයින් සහ ඩොල් ගුල්දූරයේ මායාකරුවා අතර යම් සන්ධානයක් තියෙනවා.
මේ ගැන විශ්වාසද?
එහේ එකතු වෙන රංචු පෙනිලා තියෙනවා.
හැමදාමත් වැඩි වැඩියෙන් එනවා.
මේ මන්ත්‍රකාරයා ගැන මොනවාද දන්නේ? මේ ප්‍රේතමන්ත්‍රකයා කියලා කියන.
මම දන්නවා ඔහු පේන දේ නොවෙන බව.
දුෂ්ට දේ ඔහුගේ බලයට එකතු වෙනවා.
අසොග් ඔහුට උපහාර කරනවා.
ගැන්ඩල්ෆ්.
කාලය නාස්ති වෙනවා.
තව දෙයක් තියෙනවා.
ටික කාලෙකට කලින් කටකතා පැතිරුණා රූදෞර් මහා ගිර අසල මළවුන් ඇවිදින බව.
මළවුන්?
ඒක ඇත්තද?
ඒ කඳු පන්තියේ සොහොන්ගැබ් තියෙනවද?
අන්ග්මාරය වැටුණු වෙලේ, උතුරේ මිනිසුන් ඔහුගේ සිරුර සහ සියලු වස්තුව රූදෞර් මහා ගිරේ සිරගත කළා.
පර්වතය ගැඹුරේ අන්ධකාර සොහොනක ඔහුව මිහිදන් කලේ, කිසිදිනෙක එළියක් නොදකින.
ඔව්.
ඔව්, එහේ සොහොන්ගැබ් තියෙනවා.
මට මතකයි මහා නපුරක් මේ භූමි රජ කරපු කාලය.
මළවුන් නැගිටුවන්න තරම් බලවත් වූ නපුරක්.
ඒ සතුරා නැවතත් මධ්‍ය-ලෝකයට පැමිණිලා නම් ඔබ මට කියන්න අවශ්‍යයි.
ධවල ලෝගුධාරී සරුමාන් කියන්නේ එය වෙන්නට බැරි බවයි.
සතුරා විනාශ වුණා, ඔහු නැවතත් එන්නේ නැති බවයි.
එතකොට අළු ලෝගුධාරී ...ගැන්ඩල්ෆ් මොකද කියන්නේ?
දැන් යන්න, එලිය තියෙන වෙලාවේ.
දඩයක්කරුවෝ වැඩි ඈතක නොවෙයි.
සුර දොරටුව.
මේ තියෙන්නේ ගුප්තවනය හරහා අපේ මාවතයි.
අසුරයන් ගැන සලකුණක් නැහැ. වාසනාව අපේ පැත්තෙයි.
පෝනියන්ව අත අරින්න. උන්ගේ ස්වාමියා වෙත යන්න දෙන්න.
මේ වනයට අසනීපයක් තියෙනවා වගෙයි දැනෙන්නේ.
දරුණු රෝගයක් වැළදිලා වගේ.
වෙන පාරක් නැද්ද?
සැතපුම් 200ක් උතුරට ගියොත් මිසක. නැත්තම් ඒ වගේ දෙගුණයක් දකුණට.
අපේ දෑස් මානයට එපිටින් යම් අඳුරු සේයාවක් චලනය වෙනවා.
දිනෙන් දින එය බලවත් වෙනවා.
ප්‍රේතමන්ත්‍රකයාගෙන් ප්‍රවේශම් වෙන්න.
ඔහු තුල පේන දේට වඩා දෙයක් තිබෙනවා.
සතුරා නැවතත් පැමිණිලා නම් අප දැනගත යුතුයි.
කඳුකරයේ ඇති සොහොන්ගැබ් වෙත යන්න.
මහ ගිර.
එහෙනම් එසේමයි.
මගේ අශ්වයාව එපා! මට ඌව අවශ්‍යයි!
ඔයා අපිව දාලා යනවද?
කල යුතුම හින්දා.
ඔහේ වෙනස් වෙලා බිල්බෝ බැගින්ස්.
ශයරය හැර ආපු හොබිට්ටාම නෙමෙයි දැන් ඉන්නේ.
මම කියන්නයි හිටියේ.
මට යමක් හම්බ වුණා අසුර උමං ඇතුළේදී.
මොකක්ද හම්බ වුණේ?
මගේ ධෛර්යය.
හොඳයි. කොච්චර හොඳද.
ඒක දැන් අවශ්‍ය වෙයි.
මම බලාගෙන ඉන්නම් එරෙබෝරයට මෙපිට බැලුම්ගල මත.
සිතියමයි යතුරයි ප්‍රවේශම් කරගන්න.
මම නැතිව කන්දට ඇතුළු වෙන්න එපා.
මේ පරණ හරිත වනය නෙමෙයි.
මේ වනයේ තියෙනවා අඳුරු මායාබලයක් ඇති දොළක්.
ඒ ජලය අල්ලන්න එපා.
ගල් පාලමින් විතරක් එගොඩ වෙන්න.
වනයේ ඇති වාතය පවා මායාවෙන් බරයි.
ඒක උත්සාහ කරයි ඔයාලාගේ මනසට ඇතුළු වෙලා නන්නත්තාරේ යවන්න.
නන්නත්තාරේ යවන්න?
ඒ කියන්නේ මොකක්ද?
මාවතේම යන්න. එලියට අඩිය තියන්න එපා.
එහෙම ගියොත් ආයෙත් හොයාගන්න බැරිවෙයි.
මොකක් ඉදිරියට ආවත් මාවතේම ඉන්න.
එන්න, අපි ඩූරින්ගේ දිනයේ ඉර බහින්න කලින් කන්දට යන්න ඕනේ.
- ඩූරින්ගේ දිනය? - එන්න යමු.
මේක තමයි සැඟවුණ දොරටුව සොයාගන්න තියෙන එකම අවස්ථාව
මාවත මේ පැත්තට හැරෙනවා.
මේ පැත්තට.
මට වාතය ඕනේ.
මගේ ඔළුව කැරකෙනවා!
- මේ තියෙන්නේ පාලම. - පාලම.
අපිට පීනලා බලන්න පුළුවන්.
ඇහුණේ නැද්ද ගැන්ඩල්ෆ් කියපු දේ?
මේ කැලේ බලගතු මායාවක් තියෙනවා.
මේ දොළේ ජලයෙත් මායාව තියෙනවා.
මට නම් එහෙම මායාවක් පේන්නේ නෑ.
අපි වෙන විදිහක් හොයාගන්න ඕනේ එගොඩ වෙන්න.
මේ වැල් හයියයි වගේ.
කීලී!
බර අඩුම කෙනාවයි මුලින්ම යවන්නේ.
ප්‍රශ්නයක් නෑ.
මොකුත් ප්‍රශ්නයක් පේන්න නැහැ.
ඔය තියෙන්නේ එකක්.
මම හොඳින්.
මොකක් හරි අවුලක් තියෙනවා.
මොකක්හරි හොඳටම අවුල්.
ඔය පැත්තේම ඉන්න!
මට අල්ලගන්න තැනක් නෑ.
ඔය මොකද කරන්නේ?
එහෙම නොකර ඉන්නයි තිබුණේ. ඒක අසුභයි.
මම වාසනාව විශ්වාස කරන්නේ නෑ. අපියි අපේම වාසනාව උපයා ගන්නේ.
අපි විවේක ගන්න ඕනේ.
මොකක්ද ඒ?
ඒ කටහඬවල්. ඔයාලට ඇහෙනවද?
මට මොකුත් ඇහෙන්නේ නෑ.
සුළඟවත්, කුරුල්ලන් වත්.
වෙලාව කීයද?
මම දන්නේ නෑ. දවස මොකක්ද කියලවත් දන්නේ නෑ.
කාලේ ගතවෙනවා වැඩියි.
මේ ශාප වූ කැලේට අවසානයක් නැද්ද?
පේන විදියට නම් නෑ.
ගස් සහ තවත් ගස් විතරයි.
අන්න.
මේ පැත්තෙන්.
- ගැන්ඩල්ෆ් කිව්වේ... - මම කියන දේ අහන්න. මගේ පස්සෙන් එන්න.
නෑ, නෑ, ඉන්න.
ඉන්න.
නවතින්න.
අපිට මාවතෙන් එලියට යන්න බැහැ.. අපි මාවතේම ඉන්න ඕනේ.
මට මේ හරිය මතක නෑ. මේ කිසිම දෙයක් හුරු නැහැ.
ඒක මෙහේ තියෙන්න ඕනේ. නැතිවෙන්න විදියක් නෑනේ.
කවුරුහරි අයින් කරලා නම් මිසක.
ඒක මෙහෙත් නෑ.
- බලන්න. - දුම්කොළ මල්ලක්.
මේ කැලේ අඟුටුමිට්ටන් ඉන්නවා.
නීල කඳුයායේම අඟුටුමිට්ටන්! මේක මගේ වගේමයි.
ඒක ඔයාගේ හින්දා තමයි ඒ. තේරෙන්නේ නැද්ද? අපි රවුමක යන්නේ. අපි අතරමං වෙලා.
අපි අතරමං වෙලා නැහැ. අපි දිගටම නැගෙනහිරට යන්න ඕනේ.
ඒත් කොහෙද නැගෙනහිර.. ඉරක් පේන්න නැහැ.
මම හිතුවේ ඔහෙයි විශේෂඥයා කියලා.
ඉර. අපි ඉර හොයාගන්න ඕනේ.
අර උඩ.
අපි උඩුවියන උඩට යන්න ඕනේ.
මොකක්ද ඒ?
හැමෝම නිශ්ශබ්ද වෙනවා!
අපි දිහා කවුරුහරි බලාගෙන ඉන්නේ.
මට විලක් පේනවා!
ඒ වගේම ගඟක්.
හුදෙකලා කන්දත් පේනවා. අපි ලඟටම ඇවිල්ලා!
මාව ඇහෙනවද?
මම දන්නවා යන්න ඕනේ පාර!
කවුරුවත් ඉන්නවද?
කවුද මේ.
නෑ. අපොයි.
උන්ව මරනවා! උන්ව මරනවා!
දැන්මම උන්ව කනවා, උන්ගේ ලේ දුවන වෙලේ.
උන්ගේ හම හයියයි, ඒත් ඇතුලේ හොඳ යුෂ තියෙනවා.
ආයෙත් අනින්න.
ආයෙත් අනින්න, ඉවරයක් කරලා දාන්න.
මේ මස් වලට තවම පණ තියෙනවා වගේම පයින් අනිනවා!
ඌව මරන්න.
ඌව දැන්ම මරන්න.
අපි දැන් කමු.
කමු! කමු!
පණ පිටින්ම කමු.
කමු!
- මොකක්ද ඒ? - මොකක්ද ඒ?
උන්ව පණපිටින් කමු.
හොඳ මහතයි, යුෂ පිරිලා.
පොඩ්ඩක් දිව කට ගාලා බලමු.
සාප වේවා! කෝ ඒකා?! කෝ ඒකා?!
මෙන්න.
ඒකා දෂ්ට කරනවා! ඒකා දෂ්ට කරනවා!
දෂ්ටක.
ඒක හොඳ නමක්.
දෂ්ටක.
- ඔයා හොඳින්ද බොෆර්? - මම හොඳින්!
කෝ බිල්බෝ?
මම මෙහේ!
කකුල් අල්ලගන්න!
අදින්න!
කෝ ඒක? කෝ ඒක?
කෝ ඒක?
නෑ!
නෑ! නෑ!
තෝරින්! උන්ව අල්ලගන්න!
බලාගෙන!
ෆීලී!
මගෙයි.
එන්න, ඉක්මනට!
අපි නිදහස්!
මම නුඹව නොමරයි කියලා හිතන්න එපා අඟුටුමිට්ටෝ.
ඒක මට සතුටක් වේවි.
- උදව් කරන්න! - කීලී!
මට කිනිස්සක් දෙන්න! ඉක්මනට!
හිතනවානම් මම නුඹට ආයුධයක් දෙයි කියලා, නුඹට වැරදිලා!
උන්ව සෝදිසි කරන්න.
ආපහු දෙනවා! ඒක පුද්ගලිකයි!
- මේ කවුද? ඔහේගේ සහෝදරයාද? - ඒ මගේ බිරින්දෑ!
එතකොට මේ කැත සතා කවුද? අසුර දෙමුහුමක්ද?
ඒ මගේ පුංචි කොල්ලා, ගිම්ලි.
මකුළුවෝ මැරිලද?
ඔව්. ඒත් තවත් එයි.
උන් එන්න එන්නම එඩිතර වෙනවා.
මේක පුරාණ සුර අසිපතක්.
මගේ නෑසියන් තනපු.
කොහෙන්ද මේක හම්බ වුණේ?
ඒක මට ලැබුණු දෙයක්.
හොරෙක් විතරක් නෙමේ, බොරුකාරයෙකුත් එක්ක.
තෝරින්, කෝ බිල්බෝ?
දොරටුව වහන්න.
මේක ඉවරයි කියල හිතන්න එපා!
- ඇහුණද?! -අපට යන්න දෙනවා!
අහකට වෙනවා!
මාව සෝදිසි කරන්නේ නැද්ද? මා ළඟ මොනවා තියෙනවද කවුද දන්නේ.
එක්කෝ මොකුත් නෑ.
ඒ අඟුටුමිට්ටා මොකද ඔයා දිහා බලා ඉන්නේ තෞරියෙල්?
කවුද දන්නේ?
අඟුටුමිට්ටෙක් වුණාට ඔහු උසයි.
එහෙමයි කියලා හිතෙන්නේ නැත්ද?
සමහරෙක්ට වඩා උසයි ...
ඒත් අවලස්සනෙන් අඩුවක් නැහැ.
- ආපහු! -ඕක නවත්තනවා!
එලියට යන විදියක් නෑ. මේ අසුර ගුබ්බෑයමක් නෙමෙයි.
මේවා වන රාජධානියේ ශාලා.
රජුගේ අවසරයෙන් මිසක කවුරුවත් එලියට යන්නේ නෑ.
කෙනෙකුට හිතෙන්න පුළුවන් මහා මෙහෙයුමක් අතළඟ බව.
මව්බිමක් අත්පත් කරගන්න සහ මකරෙක් මරන්න.
මට නම් පේන්න තියෙන්නේ ඊට වඩා නීරස අරමුණක්.
හොරකමක් හෝ ඒ වගේ පහත් දෙයක්.
නුඹලා ඇතුලට යන මඟක් හොයාගත්තා නේද?
නුඹලා රජකම් කිරීමට අනුහස දෙන දේ සොයාගෙනයි යන්නේ.
රජුගේ මාණික්‍යය... අර්කනමිණ.
එය නුඹට මිල කල නොහැකියි නේද?
ඒ කන්දේ තිබෙනවා මම වුණත් ආශා කරන මැණික්.
සුපිරිසිදු තාරකා එලි බඳු ශ්වේත මැණික්.
මම ඔබට උපකාර පිරිනමනවා
මම අහගෙනයි ඉන්නේ.
මම ඔබට යන්න දෙනවා, මට අයිති දේ නැවත ලබා දුන්නොත්.
- උදව්වකට උදව්වක්. - ඔබට මම පොරොන්දු වෙනවා.
එක රජෙකුගෙන් තවත් රජෙකුට.
මම මහා රජ ත්‍රන්දුයීල්ගේ පොරොන්දු විශ්වාස කරන්නේ නෑ...
ලෝක විනාසය ඇවිල්ලා තිබුණත්!
නුඹ, කිසිම ගෞරවයක් නැත්තා!
මම දැකලා තියෙනවා නුඹ කොහොමද මිතුරන්ට සලකන්නේ කියලා.
අපි වරක් නුඹ වෙතට ආවා, හාමතේ, සෙවණක් නැතිව, නුඹෙන් උදව් ඉල්ලගන්න.
නුඹ පිටුපෑවා!
නුඹ පිටුපෑවා මගේ ජනයාගේ විඳවීමට සහ අපව විනාශ කල ගිනි මකරාට.
මට කියන්න එන්න එපා මකරාග්නිය ගැන.
මම දන්නවා එහි ක්‍රෝධය සහ සංහාරය.
මමත් උතුරේ මහා මකරුන්ට මුහුණ පෑවා.
මම නුඹේ සීයාට අනතුරු හැඟෙවුවා ඔහුගේ තණ්හාව කැඳවිය හැකි දේ.
නමුත් ඔහු කන් දුන්නේ නෑ.
නුඹත් ඔහු වගේම තමයි.
කැමති නම් මෙහේ ඉඳලා දිරාපත් වෙනවා.
වසර සියයක් සුරයෙකුට ඇසිපිය ගහන නිමේශයක් තරම්.
මම ඉවසිලිවන්තයි. මට බලා ඉන්න පුළුවන්.
- එයා ගනුදෙනුවකට කතා කලාද? - ඔව්.
මම එයාට කිව්වා හොඳවැයින් දෙකක්!
එයාටයි එයාගේ පරපුරටයි!
එහෙනම් ඉතින් ඉවරයි.
ගනුදෙනුවක් තමයි අපිට තිබුණ එකම බලාපොරොත්තුව.
එකම බලාපොරොත්තුව නෙමෙයි.
මම දන්නවා ඔබ ඔතැනයි කියලා.
ඇයි සේයාවේ රැඳෙන්නේ?
මම එමින් හිටියේ වාර්තා කරන්නයි.
මට මතක හැටියට මම අණ දුන්නා ඒ මකුළු ගුල් විනාශ කරන්න මාස දෙකකට කලින්.
අපි අණ කරපු විදියටම විනාශ කළා උතුමණි. ඒත් තව තවත් මකුළුවෝ එනවා දකුණු දිශාවෙන්.
උන් ඩොල් ගුල්දූර නටබුන් අතරේ උපදිනවා. අපට උන්ව එතනදීම විනාශ කරන්න පුළුවන්නම්...
ඒ බලකොටුව අපේ සීමාවට එපිටින් තියෙන්නේ.
නුඹේ රාජකාරිය තමයි අපේ දේශ මේ පිළිකුල් සතුන්ගෙන් නිදහස්ව තබා ගැනීම.
අපි උන්ව එළවා දැමුවාට පස්සේ? උන් අනිත් දේශ වලට පැතිරෙන්නේ නැත්ද?
අනිත් දේශ ගැන මගේ සැලකිල්ලක් නැහැ.
මේ ලෝකයේ සෞභාග්‍යයන් නැගෙනවා, බැසෙනවා.
නමුත් මේ රාජධානියේ අපි සැමදාමත් රැකෙනවා.
ලෙගොලාස් කිව්වා ඔබ අද හොඳින් සටන් කළා කියලා.
ඔහු ඔබ ගැන මනාපයෙන් ඉන්නේ.
මට විශ්වාසයි උතුමණි, ලෙගොලාස් මා ගැන හිතන්නේ ඔහුගේ ඇණියේ නියමුවා හැටියට විතරයි.
කලින් එහෙම වෙන්න ඇති. නමුත් දැන් මට විශ්වාස නැහැ.
මම හිතන්නේ නැහැ ඔබ ඔබේ පුත්‍රයාට ඉඩ දෙයි කියලා සාමාන්‍ය හරිත සුරයෙකුට බැඳෙන්න.
ඔබ හරි. මම ඉඩ දෙන්නේ නැහැ.
ඒත් ඔහු ඔබ ගැන දයාබරයි.
ඔහුට නැති බලාපොරොත්තුවක් දෙන්න එපා.
මේ දොරටු වල මුර යොදලා.
හැම එකම නෙමේ ... මගේ පස්සෙන් එන්න!
ඔය අතේ තියෙන ගල මොකක්ද?
ඒක මායා ගලක්.
බලවත් මායාවක් තියෙනවා ඒකේ.
අඟුටුමිට්ටෙක් නොවන කෙනෙක් ඒ අකුරු කියෙවුවොත් සදාකාලයටම සාප වේවි.
එක්කෝ නෑ.
ඒ වගේ දේවල් විශ්වාස කරනවානම් තමයි. ඒක නිකන්ම මතක සටහනක්.
අක්ෂර ගලක්.
මගේ අම්මයි ඒක දුන්නේ, මගේ පොරොන්දුව මතක තියාගන්න.
මොකක්ද පොරොන්දුව?
මම ආයෙත් එයා ලඟට එනවා කියලා.
එයා හරියට දුක් කරදර වෙනවා.
එයා හිතන්නේ මම නොසැලකිලිමත් කියලා.
ඉතින් ඔයා එහෙමද?
නෑ.
ඔයාලා හොඳ සාදයක් පවත්වනවා වගේ.
ඒ මෙරෙත් එන්ගිලිත්, තාරකා එළි මංගල්‍යය.
සියලුම ආලෝකය එල්දරුන්ට පූජනීයයි.
නමුත් වන සුරයින් තරු එළියට බොහෝ ආදරෙයි.
මට නම් ඒක ශීත ආලෝකයක්.
දුර ඈතයි.
ඒ වටිනා සහ සුපිරිසිදු මතකයන්.
ඔයාගේ පොරොන්දුව වගේ.
මම සමහරවිට එහේ ඇවිදලා තියෙනවා. වනයෙන් එපිට, රාත්‍රිය තුලට.
ලෝකය අතුරුදන් වෙලා, ශ්වේත ආලෝකය මුළු වාතයම පුරවනවා මම දැකලා තියෙනවා.
මම රතු හඳක් දැක්කා දවසක්.
කඳු ලන්ද හරියෙන් ඒක නැගුණේ. අහසම පුරවපු රතු සහ රත්‍රන් පාටට මහා විශාල හඳක්.
අපි එරෙද් ලුයින් වල වෙළෙන්දන් කට්ටියක් සමඟ යමින් හිටියේ.
ඔවුන් අපි එක්ක රිදී බඩු හුවමාරු කරගත්තා. අපි හරිත මගේ ගියේ කන්ද වම් පැත්තට තියාගෙන.
එතකොටයි එය අහසට ආවේ.
මේ මහා රතු හඳ, අපේ පාර එළිය කරගෙන.
ගැලියොන්, අපේ බීම ඉවර වේගෙන යන්නේ.
මේ හිස් පීප්ප එස්ගරොත්පුරට යවන්න තිබුණේ පැය ගණනකට කලින්.
බෝට්ටුකාරයා ඒවා එනකන් බලාගෙන ඉන්නවා ඇති.
අපේ කේන්තිකාර රජතුමාගේ තියෙන හොඳ දෙයක් තමයි ඔහුට තියෙන හොඳ වයින් රසය.
කෝ එල්රොස්, පොඩ්ඩක් බීලා බලන්න.
ඒත් අඟුටුමිට්‌ටන් ටික මගේ භාරයේ ඉන්නේ.
උන් හිර කරලා ඉන්නේ. උන් කොහෙවත් යන්නේ නෑ.
එකත් එකටම ඉර පායාගෙන එනවා ඇති. දැන් හිමිදිරියට ළඟ ඇති.
අපිට කන්දට යන්න වෙන්නේ නැහැ නේද?
මෙතන හිරවෙලා හිටියොත් ඉතින් යන්න වෙන්නේ නෑ.
- බිල්බෝ! - මොකක්?
මේ ලඟපාත මුරකාරයෝ ඉන්නවා!
- පඩි උඩට - ඔයා මුලින්ම.
ඕරි.
ඔය පැත්තෙන් නෙමෙයි, පහතින්. මගේ පස්සෙන් එන්න.
යන්න.
මේ පැත්තෙන්.
එන්න.
මට විශ්වාස කරන්න බෑ. අපි වයින් ගබඩාවේ ඉන්නේ!
ඔයා අපිව එලියට එක්ක යන්නයි ඕනේ, තවත් ඇතුලට නෙමෙයි!
මම දන්නවා මම කරන දේ!
මේ පැත්තෙන්!
- හැමෝම මේ පීප්ප ඇතුලට නගින්න. - ඔයාට පිස්සුද?
- උන් අපිව හොයා ගනියි. - නෑ, නෑ.
හොයාගන්නේ නෑ, මම පොරොන්දු වෙනවා. කරුණාකරලා මාව විශ්වාස කරන්න.
එයා කියන දේ කරන්න.
බිෆර්, පීප්පෙට නගින්න, ඉක්මනට.
හැමෝම ඇතුලේ.
දැන් අපි මොකද කරන්නේ?
- හුස්මක් අල්ලලා තියාගන්න. - හුස්ම අල්ලලා තියාගන්න? ඒ මොකටද?
කෝ යතුරු භාරකාරයා?
බොහොම හොඳයි, බැගින්ස් මහත්තයා.
එන්න, යමු!
අල්ලාගෙන ඉන්න!
බිල්බෝ!
අල්ලගන්න!
- උදව් කරන්න! - ඕරි!
දොරටුව වහන්න!
නෑ!
බලාගෙන! අසුරයෝ!
උන් සියල්ලම මරාපල්ලා!
පාලම යටට වෙන්න!
කීලී!
කීලී.
ඒ සුරදූතිව මරනවා!
උන් පස්සෙන්!
කීලී!
නෝරි!
ලී කොටය කපන්න!
බොම්බර්!
තෞරියෙල්.
ඉන්න!
මේකාව අපි පණපිටින් තියාගන්නවා.
උන් පස්සෙන්! උන්ව නවත්තනවා!
මේ ඔහේනේ!
- මම මොකද මෙහෙට ආවේ, ගැන්ඩල්ෆ්? - මාව විශ්වාස කරන්න රැඩගස්ත.
හොඳ හේතුවක් නැතුව මම ඔයාට කතා කරන්නේ නැහැ.
මේක හමුවෙන්න හොඳ තැනක් නෙමෙයි.
නෑ.
නෑ තමයි.
මේ මහා අඳුරු මායාවන්, ගැන්ඩල්ෆ්. පැරණි, ක්‍රෝධයෙන් පිරුණු.
කවුද මෙතන වැළලිලා ඉන්නේ?
ඔහුට නමක් තිබුණානම් ඒක වියැකිලා ගිහින් දැන් හුඟක් කල්.
ඔහුව හැඳින්වුණේ නපුරේ හේවායෙක් විදියට පමණයි.
සමූහයකින් කෙනෙක්.
නවයකින් කෙනෙක්.
ඒත් ඇයි දැන්, ගැන්ඩල්ෆ්? මට තේරෙන්නේ නැහැ.
- මුදුප්‍රේතකයන්ව ඩොල් ගුල්දූරයට කැඳවලා. - ඒත් ඒ ප්‍රේතමන්ත්‍රකයා වෙන්න බැහැ.
මිනිස් මන්ත්‍රකාරයෙකුට ඒ වගේ නපුරක් කැඳවන්න බැහැ.
කවුද කිව්වේ ඔහු මිනිහෙක් කියලා?
නව දෙනා අවනත වෙන්නේ එකම එක ස්වාමියෙකුටයි.
අපි අන්ධ වෙලා ඉඳලා තියෙන්නේ රැඩගස්ත. අපේ අන්ධ බව නිසා සතුරා නැවත පැමිණිලා.
ඔහු සියලුම හේවායන්ව කැඳවනවා. අසොග් නම් කෙළෙසන්නා කියන්නේ නිකන්ම දඩයක්කරුවෙක් නෙවෙයි.
ඔහු අසුර සේනාංක වල සේනාධිනායකයෙක්.
සතුරා යුද්ධයටයි සැරසෙන්නේ. එය පෙරදිගින් පටන් ගනීවි.
ඔහුගේ මනස දැන් අර කන්ද වෙතටයි හැරිලා තියෙන්නේ.
- කොහෙද ඔය යන්නේ? - කට්ටියට එකතු වෙන්න.
ගැන්ඩල්ෆ්.
මමයි මේක පටන් ගත්තේ, මට එයාලව දැන් අතහරින්න බැහැ. එයාලා මහා අනතුරක ඉන්නේ.
ඔයා කියන දේ ඇත්ත නම් මුළු ලෝකෙම මහා අනතුරක තියෙන්නේ.
ඒ බලකොටුවේ බලය තව තවත් වැඩිවේවි.
මගේ මිතුරන් අත අරින්නද කියන්නේ?
- අපේ පස්සෙන් කවුරුහරි ඉන්නවද? - පේන විදියට නම් නෑ.
- මම හිතන්නේ අසුරයන්ට අපිව මඟ ඇරුණා, - වැඩි වෙලාවකට නෙමෙයි. රැල්ලේ වේගය අඩු වෙලා.
බොම්බර් බාගෙට ගිලිලා.
- වෙරළට යන්න! - හරි.
එන්න යමු!
ග්ලොයින්, උදව් කරන්න.
කෝ එන්න!
මම හොඳින්.
හිටගන්න.
කීලී තුවාල වෙලා. එයාගේ කකුල බඳින්න ඕනේ.
අසුර රංචුවක් අපේ පස්සේ. අපට නවතින්න බැහැ.
- කොහෙටද? - කන්දට. අපි දැන් හොඳටම ලඟයි.
විලක් තියෙනවා කන්දයි අපියි අතර.
- අපට ඒක තරණය කරන්න විදියක් නැහැ. - එහෙනම් අපි වටෙන් යනවා.
අසුරයෝ අපව අල්ලා ගනීවි අනිවාර්යයෙන්ම.
අපට කිසිම ආයුධයක් නැහැ.
එයාගේ කකුල බඳින්න, ඉක්මනට. විනාඩි දෙකක් දෙන්නම්.
ආයෙත් එහෙම කලොත් ඔහේ ඉවරයි.
සමාවෙන්න, ඔයා විල්පුරයෙන් නේද?
අර බෝට්ටුව කුලියට එහෙම දෙනවද?
මම ඔහෙලට උදව් කරයි කියලා හිතන්නේ මොකද?
ඔය සපත්තු කුට්ටම හොඳටම ගෙවිලා නේද? ඔය කබාය වගේම.
ගෙදර බඩගිනි කටවල් කීපයක් බලාගෙන ඉන්නවා නේද ? ළමයි කී දෙනෙක්ද?
කොල්ලෙකුයි, කෙල්ලෝ දෙන්නෙකුයි.
ඔයාගේ බිරිඳ සුරූපිණියක් වෙන්න ඇති මම හිතන්නේ?
ඔව්. එයා ජීවතුන් අතර හිටිය කාලේ.
සමාවෙන්න, මම හිතුවේ නෑ...
ඇති ඇති ඔය කුළුපගකම්.
- මොකක්ද ඔහේගේ හදිස්සිය? - ඔහේට මොකටද?
මට දැනගන්න ඕනේ ඔහෙලා කවුද වගේම මේ පැතිවල මොනවාද කරන්නේ කියලා.
අපි නීල කඳුයායේ වෙළෙන්දෝ, වානේකුලේ ඉන්න අපේ නෑයන්ව බලන්න යන ගමන්.
වෙළෙන්දෝ?
අපිට කෑමබීම, අඩුමකුඩුම සහ ආයුධ ඕනේ. අපිට උදව් කරන්න පුලුවන්ද?
- මම දන්නවා මේ පීප්ප කොහෙන්ද ආවේ කියලා. - ඉතින් මොකද?
මම දන්නේ නෑ ඔහෙලා සුරයොත් එක්ක කරපු ගනුදෙනු, ඒත් මම හිතන්නේ නෑ ඒවා හොඳින් ඉවර වුණා කියලා.
කවුරුවත් විල්පුරයට ඇතුළු වෙන්නේ නැහැ පුරපතිතුමාගේ අවසර නැතිව.
එතුමාගේ ඔක්කොම ධනය එන්නේ වන රාජධානිය එක්ක කරන ගනුදෙනු වලින්.
ත්‍රන්දුයීල් රජතුමාගේ උදහසට පත් වෙන්න කලින් ඔහෙලාව හිරගෙට දමාවි.
තව ටිකක් වැඩියෙන් දෙනවා කියන්න.
මට විශ්වාසයි නගරෙට නොපෙනී ඇතුළු වෙන්න තවත් ක්‍රම තියෙන බව.
ඔව්.
ඒත් ඒකට ඔහෙලට ඕනේ වෙන්නේ ජාවාරම්කාරයෙක්ව.
අපි ඒකට දෙගුණයක් ගෙවන්නම්.
නපුරේ ස්වභාවය එයයි. එළියේ ඇති මූඩ ලෝකයේ එය කැකෑරෙමින් විහිදෙනවා.
අඳුරේ සේයාවක් දැඩිවෙනවා.
එළඹෙන්නා වූ රාත්‍රිය වාගේ කාළවන් නොනිදන නපුරක්,
අතීතයේත් එසේමයි, අනාගතයේත් එසේම වේවි.
ළඟදීම සියලුම පිලිකුළු දේ ඉදිරියට පැමිණේවි.
නුඹලා අඟුටුමිට්ටන් 13ක් පසුපස හඹා යමින් හිටියේ.
- මොකටද? - තවදුරටත් 13ක් නෙමෙයි.
කළු කෙස් තිබුණු ලාබාලයාට මොර්ගුල් හීයක් වැදුණා. ඌ ළඟදීම ලේ විෂවෙලා විඳවන්න ගනීවි.
උත්තර දෙනවා අශික්ෂිතයා.
මම බල්ලන්ට උත්තර දෙන්නේ නැහැ, සුරදූතී!
මම නම් ඇයව කේන්ති ගස්සන්නේ නැහැ.
නුඹ කැමතිද අනුන්ව මරන්න අසුරයෝ?
නුඹ මරණයට ආසද?
එහෙනම් මම එය නුඹට දෙන්නම්.
ඔය ඇති!
තෞරියෙල්, පිටවෙන්න!
දැන්මම.
මට එක මැරුණු අඟුටුමිට්ටෙක්ගෙන් ඇති කාරියක් නැහැ. ප්‍රශ්නයට උත්තර දෙනවා.
නුඹට බය වෙන්න දෙයක් නැහැ. දන්නා දේ අපට කියනවා. මම නුඹව යන්න හරින්නම්.
නුඹලාට නියෝග ලැබුණා ඔවුන්ව මරන්න. ඇයි ඒ?
තෝරින් ඕකනපලිහ නුඹලාට කවුද?
- ඒ අඟුටුමිටි කුක්කාට කවදාවත් රජ වෙන්න ලැබෙන්නේ නැහැ. - රජ වෙන්න?
කන්ද යට රජෙක් නැහැ. කවදාවත් පත්වෙන එකකුත් නැහැ.
මකරා ජීවත් වෙන තුරු කවුරුවත් කන්දට ඇතුළු වෙන්නේ නැහැ.
නුඹ දන්නා දෙයක් නැහැ. නුඹලාගේ ලෝකය ගිනිබත් වේවි.
මොකක්ද නුඹ කියන්නේ? කතා කරනවා!
අපේ කාලය නැවත පැමිණිලා තියෙන්නේ.
මගේ ස්වාමියා සේවය කරන්නේ එකෝත්තමයාටයි.
නුඹට තේරෙනවාද දැන් සුර පැටියෝ? නුඹලා වෙත පැමිණිලා තියෙන්නේ මරණයයි.
යුද්ධයේ ගිනිදැල් පැමිණිලා තියෙන්නේ.
ඇයි එහෙම කලේ? ඔබ පොරොන්දු වුණා ඔහුව නිදහස් කරන්න.
ඒක තමයි මම කලේ.
උගේ නොසන්ඩාල හිස නිදහස් කළා ඒ කාලකන්ණි සිරුරෙන්.
ඒ අසුරයා තවත් දේවල් කියන්න ඉඩ තිබුණා.
මට වැදගත් වෙන දෙයක් තිබුණේ නැහැ.
යුද්ධයේ ගිනිදැල් කියලා කිව්වේ මොකද?
උන් සියල්ලම නසන අති බලවත් ආයුධයක් මුදාහරින බව.
සියලුම සීමාමායිම්, මාර්ග සහ ගංගාවල අපේ මුරකාවල් දැඩි කරන්න.
මම නොදැන කිසිවක් හෙලවෙන්නවත් බැහැ.
කිසිවෙක් මේ රාජධානියට ඇතුළු වෙන්නවත් පිටවෙන්නවත් බැහැ.
දොරටුව වහන්න!
රජුගේ අණින් එය වසා තබන්න.
තෞරියෙල් ගැන මොකද?
ඇය ගැන මොකද?
ඇය වනයට ගියා ...
ඇගේ දුන්න සහ අසිපත අරගෙන.
ඇය තවමත් ආවේ නැහැ.
අඟුටුමිටි ලේ!
උන් මෙතන ඉඳලා!
තව ඉවක් තියෙනවා ...
මිනිස් මස්!
උන් විල තරණය කරන්න ක්‍රමයක් හොයාගෙන.
බලාගෙන!
අපිව ගිල්වන්නද හදන්නේ?
මම ඉපදුනෙත්, ඇතිදැඩි වුණෙත් මේ වතුරේ අඟුටුමිටි මහත්තයෝ.
ඔහෙලව ගිල්වන්න ඕනේ නම්, මම ඒක කරන්නේ මෙතනදී නෙමෙයි.
මට ඇහුනා ඇති මේ කටකාර විල්කාරයාගෙන්.
මම කියන්නේ මේකාව එලියට විසි කරලා දාමු කියලා.
- බාර්ඩ්, එයාගේ නම බාර්ඩ්. - කොහොමද ඔයා දන්නේ?
මම එයාගෙන් ඇහුවා.
මට කමක් නෑ නම මොකක් වුණත්, මම මිනිහට කැමති නැහැ.
අපි එයාට කැමති වෙන්නේ ඕනේ නෑ. ගෙවන්න විතරයි ඕනේ.
කෝ දැන්, කට්ටිය ඔය සාක්කු හරවන්න.
- අපි කොහොමද දන්නේ මිනිහා අපිව පාවා නොදෙයි කියලා? - අපි දන්නේ නෑ.
පොඩි ප්‍රශ්නයක් තියෙනවා.
කාසි දහයක් මදි.
ග්ලොයින්.
කෝ ඉතින්.
- තියෙන දෙයක් දෙන්න. - මා දිහා බලන්න එපා
මේ මෙහෙයුම හින්දා මගේ අතමිට හිඳිලා.
ආයෝජනය කරලා මොනවාද හම්බ වුණේ?
පශ්තාපයයි, දුකයි, තව...
රැවුලට ඔප්පු වෙච්චාවේ.
මෙන්න ගන්න. ඔක්කොම ගන්න.
- ඔය සල්ලි ඉක්මනට දෙන්න. - අපේ අඩුමකුඩුම හම්බවුණාට පස්සේ තමයි අපි ගෙවන්නේ.
නිදහස වටිනවා නම්, මම කියන විදියට කියනවා.
ඉස්සරහ මුරභටයෝ ඉන්නවා.
මොනවාද මිනිහා කරන්නේ?
කාටද කතා කරනවා.
අපිව පෙන්නනවා.
දැන් අතට අත දෙනවා.
- මොකක්? - මේ තක්කඩියා.
මිනිහා අපිව විකුණුවා.
කට වහගන්නවා.
අපි දොරටුවට ලඟා වෙනවා.
නවතිනු! භාණ්ඩ පරීක්ෂාව! කඩදාසි කෝ!
- මේ බාර්ඩ්නේ. - සුබ උදෑසනක් පර්සි.
පෙන්නන්න යමක් තියෙනවද?
මොකුත් නෑ. මට හීතලයි, වෙහෙසයි, ගෙදර යාගන්නයි ඕනේ.
මටත් එහෙමම තමයි.
ඔන්න එහෙනම්. ඔක්කොම හරි.
එච්චර ඉක්මනට බැහැ.
"වන රාජධානියේ සිට හිස් පීප්ප භාරයක්"
ඒ වුණාට මේවා හිස් නෑ නේද බාර්ඩ්?
මට මතක විදියට ඔහේ ප්‍රවාහනකාරයෙක් මිසක මාළුකාරයෙක් නෙමෙයි නේද?
ඒකෙන් ඔහේට ඇති වැඩේ මොකක්ද?
වැරදියි. ඒක පුරපතිතුමාගේ වැඩක්, ඒ කියන්නේ මගේ වැඩක් තමයි.
ඇල්ෆ්‍රිඩ්, ටිකක් අනුකම්පා කරනවා. මිනිස්සු කන්න ඕනේ.
මේ මාළු නීති විරෝධියි.
- හිස් කරනවා මේ පීප්ප. - ඇහුණානේ, ඇලට හලනවා.
කෝ ඉක්මනට.
නගරේ මිනිස්සු අමාරුවෙන් ජීවත් වෙන්නේ. මේ අමාරු කාලයක්. කෑම හිඟයි.
ඒක මගේ ප්‍රශ්නයක් නෙමේ.
මිනිස්සුන්ට ආරංචි වුණාම පුරපතිතුමා විලට මාළු හලනවා කියලා..
උද්ඝෝෂණ පටන් ගත්තහම ඔයාගේ ප්‍රශ්නයක් වෙයිද?
නවත්තනවා.
හැමදාමත් වීරයා නේද බාර්ඩ්? සාමාන්‍ය මිනිහාගේ ආරක්ෂකයා.
දැනට උන් ඔහේට කැමති ඇති බෝට්ටුකාරයා. ඒත් වැඩි කාලෙකට නෙමෙයි.
ගේට්ටුව ඔසවනවා!
පුරපතිතුමා ඇහැ ගහගෙන ඉන්නේ.
මතක තියාගත්තොත් හොඳයි, අපි දන්නවා ඔහේ කොහෙද ඉන්නේ කියලා.
මේක පොඩි නගරයක්, ඇල්ෆ්‍රිඩ්. හැමෝම දන්නවා හැමෝම ඉන්න තැන්.
පුරවැසි කෝලාහල ගැන කතා ඇහෙනවා. කවුරුහරි වළඳ හැඳිගානවා උතුමණි.
- රක්තවාතය වැඩිවෙලාද උතුමණි? - මේ තෙතමනය හින්දා.
අනිවාර්යයෙන්ම ඒ හින්දා වෙන්න ඕනේ. මට බ්‍රැන්ඩි වීදුරුවක් දෙනවා.
මිනිස්සුන්ගේ ගතිය ටිකක් දරුණු වේගෙන එනවා උතුමණි.
උන් නිකම්ම සාමාන්‍ය වැසියෝ, ඇල්ෆ්‍රිඩ්. උන් කොහොමත් අප්‍රසන්නයි.
මගේ වරදක්යැ උන් මේ මාළුතෙල් සහ තාර ගඳ ගහන තැනක ජීවත් වෙන එක.
රස්සා, ගෙවල් දොරවල්, කෑම. ඒවා ගැන විතරයි උන් හැමදාමත් මොර දෙන්නේ.
මට විශ්වාසයි උතුමණි, කවුරුහරි කලහකාරයෝ උන්ව අවුස්සනවා.
එහෙනම් අපි මේ කලහකාරයෝ හොයලා උන්ව හිරේ දාන්න ඕනේ.
හරියටම හරි උතුමණි.
මේ වෙනසක් ගැන කියවෙන කතා යටපත් කරන්න ඕනේ.
මේ කරදරකාරීන්ට එකතු වෙලා සද්ද බද්ද කරන්න දෙන්න බැහැ.
ඊළඟට ප්‍රශ්න අහන්න ගනියි, කමිටු පත් කරගනී, විමර්ශන පටන් ගනීවි.
පරණ දේ විසි කරලා අලුත් දේ ගන්න?
- මොකක්? - ඒක තමයි උන් කියන්නේ උතුමණි.
චන්දයක් ගැනත් කතාවක් යනවා.
චන්දයක්? මොන විකාරයක්ද? මම ඒකට ඉඩ දෙන්නේ නෑ.
මම හිතන්නේ නෑ උන් ඔබතුමාට ඉදිරිපත් වෙන්න කියයි කියලා.
කම්මැළියෝ. කළගුණ නැත්තෝ. කලහකාරයෝ.
කාටද හයියක් ආවේ මගේ අධිකාරියට එරෙහි වෙන්න?
කවුද බය නැතිවුණේ? කවුද...?
බාර්ඩ්.
අර කරදරකාර බෝට්ටුකාරයා තමයි මේ ඔක්කොම පිටිපස්සේ ඉන්නේ.
- වෙන කාටවත් නැහැ ඒ වගේ... - අණ්ඩ, උතුමණි.
බැටළු සහ එළු, හතුත් එක්ක තෙලෙන් බැදලා.
අපිට ඒකාව අත්අඩංගුවට ගන්න තිබුණා උතුමණි, ඒත් මිනිහාට මිනිස්සු මනාපයි.
උන් ඒකාව දකින්නේ නියමුවෙක් විදියට. අගය කරන්න පුළුවන් කෙනෙක් විදියට.
නිරහංකාර, බුද්ධිමත්, කඩවසම්, ක්‍රියාකාරී.
කොටින්ම මාව අනුගමනය කරනවා වගේ.
ඒක අපරාධයක් නෙමෙයිනේ.
ඒත් මට හිතෙනවා...
මොකක්හරි පරණ නීතියක් තියෙනවද කියලා බෝට්ටුකාරයෝ ප්‍රශ්න අහන එකෙන් වලක්වන්න.
හිතනවද එහෙම පුරාණ ආඥාපනතක් ලියවිලා ඇති කියලා.
හොඳටම විශ්වාසයි උතුමණි.
මම වහාම එකක් ලියන්නම්.
වැරදි මිනිහයි අල්ලගත්තේ පැටලෙන්න, බාර්ඩ් මහත්තයෝ.
තමුන්වම බලාගෙන ඉන්නවා. ...මොකද මම ඔහේව බලාගෙන ඉන්නේ.
ඔය අත් අහකට ගන්නවා.
ඔයා ඔවුන්ව දැක්කේ නෑ. ඔවුන් මෙහේ හිටියෙත් නෑ.
මාළු නොමිලේම තියාගන්න.
ලඟින් ඉන්න.
පස්සෙන් එන්න.
මොකක්ද මේ තැන?
මේ බැගින්ස් මහත්තයෝ, මිනිස්සුන්ගේ ලෝකෙයි.
ඔළු පහත් කරගෙන එන්න.
ඉක්මනට.
නවතිනවා. ඒයි!
ඉක්මනට.
විල්පුරේ පුරපතිතුමාගේ අණින් නවතිනවා.
නවතිනවා!
උන්ව නවත්තනවා!
පස්සට වෙන්න.
මොනවාද මෙතන වෙන්නේ?
හිටපු තැන්වලම ඉන්න. කවුරුවත් පිට වෙන්නේ නෑ.
- බ්‍රාගා. සමාවෙන්න? - ඔහේ.
- මොකකටද එන්න හදන්නේ බාර්ඩ්? - මම? මොකුත් නෑ.
මම මොකකටවත් එන්න නෙමෙයි හදන්නේ..
එහෙමද.
බ්‍රාගා.
ඔයාගේ නෝනාට මේක ලස්සනට තියෙයි.
ඔහේ දන්නේ මොනවාද මගේ නෝනා ගැන?
නගරේ අනිත් මිනිස්සු තරමටම තමයි.
තාත්තේ!
අපේ ගෙදර දිහා බලාගෙන ඉන්නේ.
පුරපතිතුමාට කියන්න අද දවසට මගේ වැඩ ඉවරයි කියලා.
- තාත්තේ, කොහෙද ගිහින් හිටියේ? - මම බයවෙලා හිටියේ.
මෙන්න, සිග්‍රිඩ්.
බේන්, එයාලව ඇතුලට ගන්න.
මේ ගැන කාටහරි කිව්වොත් මම ඔය අත් දෙක ඉරනවා.
අයින් වෙනවා.
උඩට යන්න.
තාත්තේ, ඇයි අපේ වැසිකිලියෙන් අඟුටුමිට්ටෝ උඩට එන්නේ?
එයාලා අපිට වාසනාව ගේනවද?
ප්‍රමාණ ගැලපෙන එකක් නැහැ, ඒත් මේවා ඔයාලව උණුසුම් කරයි.
බොහොම ස්තුතියි.
අඟුටුමිටි වා-දුන්නක්.
- හොල්මනක් දැකලා වගේනේ. - දැකලා තමයි.
ඒ ආයුධයක් අපි අවසන් වතාවට දකිනකොට නගරයක් ගිනිබත් වෙමින් තිබුණේ.
ඒ මකරා ආපු දවසයි.
ස්මෞග් දෙණිපුර විනාශ කරපු දවස.
ගිරියන්, නගරයේ අධිපතිතුමා, දුනුවායන්ව මෙහෙයුවා මකරාට විදින්න.
නමුත් මකරෙකුගේ හම ඝනකමයි.
ශක්තිමත්ම සන්නාහ වලටත් වඩා.
වා-දුන්නකින් විදපු කාළ හීයකින් මිසක මකර හම පාසාරු කරන්න බැහැ.
ඒ ඊතල බොහොම පොඩ්ඩයි නිපදවලා තිබුණේ.
ඒවා ඉවර වෙමින් තිබුණේ, ගිරියන් අවසාන ප්‍රහාරය දියත් කරන කොට.
එදා මිනිසුන්ගේ ඉලක්කය නිවැරදි වුණා නම් බොහෝ දේ වෙනස් වෙන්න ඉඩ තිබුණා.
එතන හිටියා වගේනේ කතා කරන්නේ.
හැම අඟුටුමිට්ටාම කතාව දන්නවා.
එහෙනම් දන්නවා ඇතිනේ මකරාට එකක් වැදුණු බව.
වම් තටුවට යටින් පොත්තක් ගැලවුණ බව.
තව එකක් වැදුණානම් ඌ මැරෙනවා.
ඒ නිකන් සුරංගනා කතාවක් කොලුවෝ. එච්චරයි.
ඔහේ අපෙන් සල්ලි ගත්තා. කෝ ආයුධ?
මෙතන ඉන්න.
හෙට ගිම්හානයේ අවසන් දින පටන් ගන්නවා.
ඩූරින්ගේ දිනය වැටෙන්නේ අනිද්දා උදේ.
ඊට කලින් අපි කන්දට යා ගන්න ඕනේ.
බැරි වුණොත්? සැඟවුණු දොරටුව ඊට කලින් හොයාගන්න බැරි වුණොත්?
එහෙනම් මේ ඔක්කොම අපරාදේ.
- මේ මොකක්ද? - පරණ ඇවුලුම් බිලියකින් හදපු මස් කොක්කක්.
- එතකොට මේ? - කපුටුහොටක් කියලයි අපි කියන්නේ.
කම්මල් මිටියකින් හදපු එකක්.
බරයි තමයි, ඒත් ජීවිතය බේරගන්න මේවා හොඳටම ඇති.
අපි ඔහේට ගෙව්වේ ආයුධ වෙනුවෙන්. වානේ වලින් හදපු කඩු සහ පොරෝ.
මේ මොන විහිළුවක්ද!
නගර ආයුධ ගබඩාවේ මිසක මීට වඩා යමක් හොයාගන්න වෙන්නේ නෑ.
ඔක්කොම වානේ ආයුධ අගුලු දාලා තියෙන්නේ එතනයි.
තෝරින්...ඇයි අපි මේවා අරගෙන යන්නේ නැත්තේ?
මීටත් වඩා අඩුවෙන් මම පිරිමහගෙන තියෙනවා. ඔයත් එහෙමයි.
- මම කියන්නේ දැන්ම යමු. - කොහෙවත් යන්න එපා.
මොකක්ද කිව්වේ?
ඔත්තුකාරයෝ ඉන්නවා මේ ගෙදර දිහා බලාගෙන. හැම තොටුපලකමත් එහෙම වෙන්න ඇති.
රෑ වෙනකන් ඉන්න.
තෝරින්.
තාත්තේ?
එයාලට යන්න දෙන්න එපා.
මම හිතුවේ ඔයා අසුරයෙක් කියලා.
මම අසුරයෙක් නම් ...
ඔයා දැනටමත් මැරිලා.
තෞරියෙල්, ඔයාට බැහැ අසුරයෝ තිස් දෙනෙක් තනියම දඩයම් කරන්න.
ඒත් මම තනියම නෙමෙයිනේ.
මම එනබව දැනගෙන හිටියද?
රජතුමා කේන්තියෙන්, තෞරියෙල්. අවුරුදු 600ක් මගේ පියා ඔයාව ආරක්ෂා කළා, ඔයාට අනුග්‍රහ කළා.
ඔයා ඔහුගේ අණට විරුද්ධ වුණා. ඔහුගේ විශ්වාසය කඩ කළා.
මාත් එක්ක ආපසු එන්න ...
... ඔහු ඔයාට සමාව දෙයි.
ඒත් මම එන්නේ නැහැ.
ආපසු ගියොත්, මම මටම සමාව දෙන්නේ නැහැ.
රජතුමා කවදාවත් අසුරයන්ට අපේ බිම් වල සැරිසරන්න දුන්නේ නැහැ.
ඒත් ඔහු මුන්ට යන්න දෙනවා අපේ සිරකරුවන්ව මරාදාන්න.
- ඒක අපේ සටනක් නෙමෙයි. - අපේ සටනක් තමයි.
ඒක මෙතනින් අවසන් වෙන්නේ නැහැ.. උන් දිනන හැම වාරයකින්ම මේ නපුර දැඩි වේවි.
ඔයාගේ පියාගේ කැමැත්තට අනුව නම් අපිට මොකුත් කරන්න වෙන්නේ නැහැ.
අපි අපේ ප්‍රාකාර පිටිපස්සේ හැංගිලා ඉඳීවි. ආලෝකයට දුරින් ජීවිත ගෙවාවි, අඳුරට රජවෙන්න ඉඩදීලා.
අපි මේ ලෝකයේ කොටසක් නොවේද?
කියන්න මිත්‍රයා.
අපි කවදද නපුරට ඉඩ දුන්නේ අපට වඩා ශක්තිමත් වෙන්න?
කොහොමද බාර්ඩ්, මොනවාද හොයන්නේ?
මෙහේ ගෙත්තමක් තිබුණා!
පරණ එකක්! කොහෙද ඒක?
මොන ගෙත්තමක්ද ඔය කියන්නේ?
මේක.
ඒ නම් අඟුටුමිට්ටෝ තමයි. කොහේ ඉඳලාද මන්දා ආවේ.
පිරුණු රැවුල්, දරුණු ඇස්.
මම නම් එහෙම දෙයක් දැකලා නැහැ කලින්.
අඟුටුමිට්ටෝ මොනවාද මේ පැති වල කරන්නේ?
- ඒ අනාවැකියයි. - අනාවැකිය?
ඩූරින්ගේ පෙළපත ගැන අනාවැකිය.
අනාවැකිය.
පරණ කතාන්දර ඇත්ත වෙයි.
නිදන් වලින් පිරුණ මැඳුරු!
මනින්න බැරි තරම් රිදී, මුතු මැණික් සහ රත්‍රන්. හිතාගන්නවත් පුළුවන්ද?
ඒක ඇත්ත වෙන්න පුළුවන්ද?
රිදී උල්පතේ අධිපතීන් ඇවිල්ලාද?
රිදී උල්පතේ අධිපතියෝ, නෙලූ ගල්කුලේ රජාණෝ.
කන්ද යට රජාණෝ, සවාභිමානී වන්නේය!
ඝණ්ටා නදදෙයි ප්‍රීතියෙන්, කන්දේ රජුගේ පැමිණීමෙන්.
නමුත් සියල්ල අවසන් වේය දුකින්, බැබලී විල ගිනිබත් වීමෙන්.
තාත්තේ, මම එයාලව නවත්තන්න හැදුවා.
එයාලා ගිහින් කොච්චර වෙලාද?
- මොනවත් පේනවද? - සද්දේ අඩු කරනවා.
ආයුධ ගත්ත ගමන්, කෙලින්ම කන්ද පැත්තට යමු.
යන්න, යන්න!
යන්න, නෝරි.
ඊළඟ.
අනාවැකිය?
- කවුද මේ වල්පල් ඇදලා ගත්තේ? - මිනිස්සු උතුමණි.
උන් පාරවල්වල රැස් වෙනවා.
උන් කියනවා රජතුමෙක් එනවා කියලා හුදෙකලා කන්දට. ඒ වගේම ආයෙත් රත්තරනින් ගංගා ගලයි කියලා.
රත්තරන් ගංගා? පල් බොරු.
එහෙමයි උතුමණි.
ඒත් මිනිස්සු උන්ට ඕනෑ දේ තමයි විශ්වාස කරන්නේ.
උන් කිසිම වස්තු ලාභයක් දැකලා හුඟක් කල්. පරණ කතා වලින් ඔවුන්ට බලාපොරොත්තු ලැබෙනවා.
ඔයා හොඳින්ද?
ප්‍රශ්නයක් නෑ.
මෙතනින් එලියට යමු.
දුවන්න!
ඉක්මනට!
අයින් වෙනවා!
ඉක්මනට!
මොකක්ද මේකේ තේරුම?
ආයුධ හොරකම් කරන අතරේ අහුවුණේ උතුමණි.
ආණ්ඩුවේ සතුරෝ?
අසරණ වෙච්චි කුලීහේවායෝ කට්ටියක් වගේ, උතුමණි.
කට වහගන්නවා!
කාටද කතා කරන්නේ කියලා දන්නේ නැතිව ඇති.
මේ නිකන්ම නිකන් හොරෙක් නෙමෙයි.
මේ තෝරින්... ත්‍රේන්ගේ පුත්‍ර, ත්‍රෝර්ගේ පුත්‍ර.
අපි එරෙබෝරයේ අඟුටුමිට්ටෝ.
අපි අපේ මව්බිම අත්පත් කරගන්නයි ආවේ.
මට මතකයි මේ නගරයේ සව්සාර කාලයක්.
බෝට්ටු සමූහ තොටුපලේ නවතා තිබුණේ සේද සහ වටිනා මැණික්වලින් පිරිලා.
නිකන් විලක් මැද අතහැර දැමුණු නගරයක් නෙමෙයි..
උතුරේ දිශාවේ වෙළඳ මධ්‍යස්ථානයයි මේ!
ඒ දින නැවත ගේන්නයි මට ඕනේ.
මම අඟුටුමිට්ටන්ගේ මහා කම්මල් නැවත එලි ගන්වලා, එරෙබෝර මැඳුරු වලින් නැවතත් ධන නිදාන ගල්වනවා!
මරණය! ඒකයි නුඹලා අපට ගෙන්වලා දෙන්නේ!
මකරාග්නිය සහ විනාශය.
ඒ මෘගයාව අවදි කලොත්, අපි හැමෝම විනාශ වේවි.
එක්කෝ මේ නෑ බෑ කාරයාට ඇහුම්කන් දෙන්න, නැත්නම් මගේ පොරොන්දුව අහන්න...
අපි ජයගත්තොත්, හැමෝටම කන්දේ වස්තුව බෙදාගන්න පුළුවන්.
මේ එස්ගරොත්පුරය දහ වතාවක් ගොඩනගන්න රත්‍රන් ලැබේවි!
ඇයි අපි ඔහේගේ වචනය විශ්වාස කරන්න ඕනේ??
අපි ඔහේලා ගැන මොකුත්ම දන්නේ නෑ.
කාටද පුළුවන් ඔහේ ගැන සහතික වෙන්න?
මම. මට පුළුවන් ඔහු ගැන සහතික වෙන්න.
මම හුඟාක් දුර ආවා, මේ අඟුටුමිට්ටන් එක්ක මහා අනතුරු මැදින්...
...තෝරින් ඕකනපලිහ වචනයක් දුන්නොත් ඔහු ඒක රකිනවා.
ඔය හැමෝම, අහන්න! මම කියන දේ අහන්න!
අමතකද දෙණිපුරට වුණ දේ?
අමතකද ඒ ගිනි කුණාටුවෙන් මැරුණු අය?!
මොකක් වෙනුවෙන්ද?
කන්ද යට රජුගේ අන්ධ අභිප්‍රාය. තණ්හාවෙන් මත් වුණ ඔහුට ආශාවෙන් ඔබ්බට පෙනුණේ නැහැ!
ඔන්න ඉතින්!
අපි ඉක්මන් වෙන්න හොඳ නෑ දෝෂාරෝපණය කරන්න.
අනිත් එක, ඔහේගේ මුතුන්මිත්තා ගිරියන් තමයි මෘගයාව මරන්න අපොහොසත් වුණේ!
ඒක ඇත්තයි උතුමණි. අපි හැමෝම කතාව දන්නවනේ.
හීයෙන් හීය ඔහු විද්දා. එකක්වත් ඉලක්කයට නොවැදී.
ඔබට කිසිම අයිතියක් නැහැ. ඒ කන්දට ඇතුළු වෙන්න කිසිම අයිතියක් නැහැ.
මටයි එකම අයිතිය තියෙන්නේ.
මම ආමන්ත්‍රණය කරන්නේ විල්පුරයේ පුරපතිතුමාටයි.
අනාවැකිය සපිරෙනවා දකින්න කැමතිද?
අපේ ජනයාගේ මහා ධනය බෙදාහදා ගන්න කැමතිද?
මොකද කියන්නේ?
මම කියන්නේ ඔබට...
සාදරයෙන් පිලිගන්නවා! සාදරයෙන් පිලිගන්නවා!
සහ තෙවරක්ම පිලිගන්නවා, කන්ද යට රජතුමනි!
එක්කෙනෙක් අඩු බව දන්නවා නේද? කෝ බොෆර්?
- එයා මෙතන නැත්නම් දාලා යන්න වෙනවා. - ඇත්ත තමයි.
රෑ වෙන්න කලින් දොරටුව හොයාගන්න ඕනේ නම්, අපිට පරක්කු වෙන්න බැහැ.
ඔයා බැහැ.
අපි ඉක්මනින් යන්න ඕනේ. ඔයා ආවොත් පරක්කු වෙයි.
මොනවාද මේ කියන්නේ? මම එනවා ඔයාලත් එක්ක.
දැන් බැහැ.
දොරටුව ඇරෙන කොට මමත් එතන ඉන්න ඕනේ.
අපේ පියවරුන්ගේ මැඳුරු දිහා බලන්න, තෝරින්.
කීලී, මෙහේ ඉන්න. විවේක ගන්න.
සනීප වුණාට පස්සේ අපිට එකතු වෙන්න.
මම ඔයා එක්ක ඉන්නම් කොලුවෝ.
මගේ රාජකාරිය තුවාලකාරයෝ බලාගන්න එකනේ.
මාමේ.
අපි ඇති දැඩි වුණේ ඒ කන්ද ගැන කතන්දර අහමින්.
ඔයා අපිට කියපු කතන්දර.
- ඔයාට බැහැ ඒක එයාගෙන් උදුරා ගන්න! - ෆීලී.
- මම ඕනේ නම් එයාව උස්සගෙන යන්නම්! - රජ වුණු දවසට ඔයාටත් තේරෙයි.
මට එක අඟුටුමිට්ටෙක් වෙනුවෙන් මේ මෙහෙයුම අවදානමට පත් කරන්න බැහැ.
මගේම නෑයෙක් වුණත්.
ෆීලී, මෝඩයෙක් වෙන්න එපා. ඔයා නඩේ එක්ක ඉන්න ඕනේ.
මම ඉන්න ඕනේ මගේ සහෝදරයා එක්ක.
රැවුලට ඔප්පු වෙච්චාවේ, පරක්කු වෙලා නේද?!
අපේ සුභාශිංසන සමඟ දැන් පිටත් වෙන්න.
- ඔබේ පැමිණීම මහා වාසනාවක් ගෙන එත්වා හැමෝටම! - ඔහොම ඉන්නl!
පාරෙන් අයින් වෙනවා! නෑ! නෑ!
ඔයාලටත් බෝට්ටුව මඟ ඇරුණද?
කීලී? කීලී!
කෝ අයින් වෙනවා.
තීක්ෂණව වැඩේ කළා, උතුමණි.
ඔබතුමාගේ ජනප්‍රියත්වය හොඳටම ඉහලයි දැන්.
- නගරෙම ඔබතුමාගේ නම කොඳුරමින් ඉන්නේ. - ඔව්, ඒක දක්ෂව කෙරුණා.
එක්කෝ අපේ පුංචි යාළුවෝ ජය අරගෙන එයි, මට හොඳ සම්පතක් උදා කරලා...
නැත්නම් ස්මෞග් උන්දෑ දවසකට දෙකකට ඇතිවෙන්න අඟුටුමිට්ටන් කයි.
- වැදගත්ම දේ තමයි, දැන් උන් අපේ ප්‍රශ්නයක් නෙමෙයි. - පොඩ්ඩක් ඉන්න.
කරුණාකරලා, අපිට ඔබේ උදව් ඕනේ.
- මගේ සහෝදරයාට අසනීපයි. - අසනීපයි?
බෝවෙන ලෙඩක්ද?
පස්සට වෙනවා.
- ඇල්ෆ්‍රිඩ්, ඇල්ෆ්‍රිඩ්, උන්ට ලඟට එන්න දෙන්න එපා. - කරුණාකරලා.
අපිට බෙහෙත් ඕනේ.
මම වෙදෙක් වගේද පේන්නේ?
අපි දුන්නා මදිද? පුරපතිතුමා කාර්යබහුල කෙනෙක්.
එතුමාට වෙලාවක් නැහැ ලෙඩ අඟුටුමිට්ටන් ගැන බලන්න.
දැන් යනවා යන්න.
මේ නගරෙට දැන් ඕනේ කරන්නේ හොඳ සුද්දයක් ඇල්ෆ්‍රිඩ්.
මගේ අධිකාරියට එරෙහි වුණ කලහකාරයාගෙන් පටන් අරගෙන.
- එක්තරා බෝට්ටුකාරයෙක්ද, උතුමණි? - හරියටම හරි.
නෑ.
මගේ අඟුටුමිට්ටන් එක්ක ගනුදෙනු ඉවරයි. යන්න යනවා
එපා, එපා, කරුණාකරලා!
කවුරුවත් අපිට උදව් කරන්නේ නැහැ. කීලීට අසනීපයි.
ගොඩක් අසනීපයි.
හරිම නිශ්ශබ්බ්දයි.
හැමදාම එහෙම තිබුණේ නැහැ.
කාලෙක මේ බෑවුම් වල ගස්කොලන් පිරිලා තිබුණේ.
කුරුළු නාදයෙන් පිරිච්ච ගස්.
කරදර වෙන්න එපා බැගින්ස් මහත්තයා, අපිට කෑම තියෙනවා, ආයුධ තියෙනවා, අපි පරක්කු වෙලා නැහැ.
මොකක්ද මේ තැන?
කාලෙක මේ දෙණිපුරයයි. දැන් නටබුන් විතරයි.
ස්මෞගයාගේ සංහාරය.
ඉර මද්දහන වේවි ඉක්මනටම.
අපි සැඟවුණ දොරටුව හොයාගන්න ඕනේ ඒක බහින්න කලින්. මේ පැත්තෙන්.
පොඩ්ඩක් ඉන්න. මේ බැලුම්ගලද?
ගැන්ඩල්ෆ් කිව්වේ එයා එනකන් ඉන්න කියලා.
- කිසිම හේතුවක් නිසා අපිට... - එයා ඉන්නවා පේනවද?
අපිට මායාකාරයා එනකන් ඉන්න වෙලා නැහැ.
අපි තනියමයි. එන්න!
ඩොල් ගුල්දූර්. මායා කුල.
ඒත් ඒක සම්පූර්ණයෙන්ම අතහැර දමලා වගේ.
ඒක තමයි අරමුණ.
සැඟවුම් මායාවක් මෙතන වසාගෙන ඉන්නේ. ඒ කියන්නේ අපේ සතුරා තවම ඉදිරිපත් වෙන්න සූදානම් නැහැ.
ඔහුගේ සම්පූර්ණ ශක්තිය තවම ලබාගෙන නැහැ.
රැඩගස්ත, ඔබ ගලාද්‍රියෙල් උතුමියට පණිවිඩයක් ගෙනියන්න ඕනේ.
ඇයට කියන්න අපි ඔහුගේ හස්තය ඉක්මන් කරන්න අවශ්‍යයි කියලා.
- ඒ කිව්වේ? - මම තනියම යනවා.
කිසිම හේතුවක් හින්දා මගේ පස්සෙන් එන්න එපා.
පොරොන්දු වෙනවද?
හරි, හරි, හරි!
ඉන්න, ගැන්ඩල්ෆ්! ඒක උගුලක් නම් මොකද?!
ආපහු හැරෙන්න, ආයෙත් එන්න එපා.
ඒක අනිවාර්යයෙන්ම උගුලක්.
මොකුත් තියෙනවද?
නැහැ.
සිතියම හරි නම්, දොරටුව තියෙන්න ඕනෑ අපිට හරියටම ඉහලින්.
මෙහේ උඩ!
ඔයාට තීක්ෂණ ඇස් තියෙන්නේ බැගින්ස් මහත්තයා.
මෙහි සැඟවී ඇති නපුරක් වේ නම් ...
ඉදිරියට පැමිණෙන ලෙස නියෝග කරමි!
ඉදිරිපත් වන ලෙස නියෝග කරමි!
මායාකරුවා ඇවිල්ලා.
ඔහු මායාව බිඳිනවා ...
ඔහු අපිව හොයා ගනීවි!
ඔව් ... හොයා ගනීවි.
ත්‍රේන්?
ත්‍රෝර්ගේ පුත්‍රයා?
මගේ පරණ මිත්‍රයා.
ගැන්ඩල්ෆ්?
ජීවිත කාලයක්.
මම ජීවිත කාලයක් පුරාවටම මෙහේ හිරවෙලා හිටියේ.
මට සමාවෙන්න. මම ඔයා මැරිලා කියලා හිතාගෙන උන්නේ.
මට පුතෙක් හිටියා.
මම ඔබ ලඟින් සටන් කරනවා.
තෝරින්.
ඔබ ඔහුව ආයෙත් දකීවි, මගේ මිත්‍රයා.
එන්න, අපි යන්න ඕනේ.
අසුරයන් මෝරියාව අත්පත් කරගෙන තිබුණේ.
අපි යුද්ධයක හිටියේ.
මාව වටකරගෙන තිබුණේ.
කෙළෙසන්නා.
අසොග් නම් කෙළෙසන්නා පැමිණිලා හිටියේ.
උන් එය ගත්තා.
හතෙන් අවසන් මුදුව.
එන්න, මෙතනින් පැනගමු.
එලියට යන්න පාරක් නැහැ.
උන් ඔයාව නවත්වයි.
සර්පයෝ ඔයාව නවත්වයි.
ඒක මායාවක්.
මායාවක් විතරයි.
උන් මොනවාද ඔයාට කරලා තියෙන්නේ?
මම උන්ට කිව්වේ නැහැ.
උන් උත්සාහ කළා, ඒත් මම වචනයක්වත් කිව්වේ නැහැ.
ඔයා ඒවා ආරක්ෂා කරලා තිබ්බද, ගැන්ඩල්ෆ්? සිතියමයි, යතුරයි?
මම ඒවා තෝරින්ට දුන්නා.
ඔබ ඔහු ගැන ආඩම්බර වෙයි. ඔහු එරෙබෝරය අත්පත් කරගන්නා මෙහෙයුමක ඉන්නේ.
එරෙබෝරය.
ඔහු අර්කනමිණ ලබාගනීවි.
- අඟුටුමිට්ටන්ගේ සප්ත පෙළපත් නව රජෙකුට හිස නවාවී. - නෑ, නෑ
තෝරින් එරෙබෝරය පැත්තටවත් යන්න හොඳ නෑ.
කවුරුවත් කන්දට ඇතුළු නොවිය යුතුයි.
මේක වෙන්න ඕනේ.
සැඟවුණු දොරටුව.
අපව සැකකළ උන් දැන් පසුතැවිලි වුණාවේ!
හරි එහෙනම්, අපිට දැන් යතුරක් තියෙනවා.
ඒ කියෙන්නේ මේ කොහේ හරි යතුරු හිලක් තියෙන්න ඕනේ.
"ඩූරින්ගේ දිනයේ අවසන් ආලෝකයෙන් යතුරු සිදුර බැබලේවි."
නෝරි.
එලිය අඩු වෙමින් යන්නේ. ඉක්මනට.
නිශ්ශබ්ද වෙනවා. මට මොකුත් ඇහෙන්නේ නෑ ඔය තඩිබාන කොට.
මට හොයාගන්න බෑ.
ඒක මෙහේ නෑ! ඒක මෙහේ නෑ!
- ඕක කඩලා දානවා! - හරි.
ඉක්මනට!
කැඩියන්!
ඒක කැඩෙන්නම ඕනේ.
ඒක හරියන්නේ නෑ. ඔය දොර බලෙන් අරින්න බැහැ.
ඒක මත බලගතු මායාවක් තියෙනවා.
නෑ!
"ඩූරින්ගේ දිනයේ අවසන් ආලෝකයෙන් යතුරු සිදුර බැබලේවි."
ඒකයි මේකේ කියවෙන්නේ.
අපට මොනවාද මඟහැරුණේ?
බාලින්?
එලිය නැතිවුණා.
වෙන කරන්න දෙයක් නැහැ. අපට එකම එක අවස්ථාවයි තිබුණේ.
යන්න යමු. ඒක ඉවරයි.
- පොඩ්ඩක් ඉන්න. - අපි පරක්කු වැඩියි.
කොහෙද එයාලා යන්නේ? අපට දැන් මේක අතහරින්න බැහැ!
තෝරින්.
ඔයාට දැන් මේක අතහරින්න බැහැ.
"අළුවන් කුල මතට නැගෙන්න, අරඟයා නාද කරන විට."
බස්නා හිරු.
"අවසන් ආලෝකයෙන්..."
අවසන් ආලෝකය.
අවසන් ආලෝකය!
යතුරු හිල!
ආපහු එන්න! ආපහු එන්න!
ඒ හඳ එළියයි! ගිම්හානයේ අන්තිම හඳ!
කෝ යතුර? කෝ යතුර?
මෙතැනයි තිබුණේ.
ඒක මෙතැනමයි තිබුණේ.
ඒක...
එරෙබෝරය.
තෝරින්.
මම දන්නවා මේ බිත්ති.
මේ ශාලා...
මේ ගල්කුළු.
ඔයාට මතකද බාලින්?
රන්වන් එළියෙන් පිරුණු මැදිරි.
මට මතකයි.
"මෙතැනයි ඇත්තේ ඩූරින්ගේ පෙළපතේ සත්වන රාජධානිය."
"ඔවුන්ගේ නිවහන රකිනු වස්, කන්දේ හදවත සියලු අඟුටුමිට්ටන් එක්සත් කරත්වා ."
රජුගේ සිහසුන.
ඒ මොකක්ද උඩින් තියෙන්නේ?
අර්කනමිණ.
මොකක්ද ඒ?
ඒකට තමයි හොර මහත්තයෝ ඔයාව එක්කගෙන ආවේ.
මොකුත් කරන්න බැරිද?
මට බේත්පැලෑටි ඕනේ මේ උණ බස්සන්න.
- මා ළඟ නිශාඳුර තියෙනවා. සුළුඋණ තියෙනවා. - ඒවායින් ඇති වැඩක් නෑ, රාජවාරක එහෙම තියෙනවද?
ඒක වල් පැලෑටියක්නේ. අපි ඒක ඌරන්ට කන්න දෙනවා.
ඌරන්ට?
වල්පැල?
හරි, ඔතනම ඉන්න.
මම මැණිකක්ද හොයාගන්න ඕනේ?
ලොකු සුදු පාට මැණිකක්. ඔව්.
ඒක විතරද? පහත ඒවා ඕනේ තරම් ඇති මම හිතන්නේ.
එකම එක අර්කනමිණයි තියෙන්නේ. ඒක දැක්කහම පෙනෙයි.
හරි.
ඇත්තම කියනවනම්, මම දන්නේ නෑ ඔයාට මොනවා හම්බවෙයිද කියලා.
යන්න බැරි නම් යන්න ඕනේ නැහැ. ආපහු හැරුණත් කිසිම අවනම්බුවක් නැහැ.
නෑ, බාලින්. මම පොරොන්දු වුණානේ මේක කරනවා කියලා. ඒ හින්දා උත්සාහ කරන්න ඕනේ.
- හැමදාමත් මාව පුදුම කරවනවා. - ඒ මොකක්ද?
හොබිට්ටන්ගේ ධෛර්යය.
දැන් යන්න, එකතු කරගන්න පුළුවන් හැම වාසනා මහිමයක්ම එක්ක.
බිල්බෝ?
ඇත්තටම පණපිටින් මකරෙක් පහළ ඉන්නවා නම්...
ඌව ඇහැරවන්න එපා.
ඔහු ඔවුන් එනකන් බලාගෙනයි ඉන්නේ.
උන් එකමුතුයි. මකරා සහ එකෝත්තමයා.
ඉක්මන් කරන්න.
නුඹ ප්‍රමාද වැඩියි, මායාකරුවෝ!
එය අවසානයි.
කෝ නුඹේ ස්වාමියා?
කෝ ඔහු?!
ඔහු සැමතැනමයි ...
අපි ඔහුගේ සේනාවයි!
සියල්ල අවසන්.
උන්ව ලුහුබඳිනවා.
ආලෝකයක් නැහැ, මායාකරුවෝ ...
ඔහු ඇවිත්.
අන්ධකාරය පරදවන්නට හැකි.
තෝරින්ට කියන්න මම ඔහුට ආදරෙයි කියලා.
ඒක කරනවද? මගේ පුතාට කියනවද මම එයාට ආදරෙයි කියලා?
ඒක ඔයාටම කියන්න පුළුවන්.
පරක්කු වැඩියි.
සව්රොන්!
කවුද ඉන්නේ?
කවුරුවත් ගෙදර නෑ වගේ.
ගෙදර නෑ.
හොඳයි.
බොහොම හොඳයි.
මේ මොකක්ද?
අර්කනමිණ, අර්කනමිණ.
ලොකු සුදු පාට මැණිකක්.
හරිම උපකාරියි.
හොරා...
මට නුඹේ ගඳ දැනෙනවා.
මට නුඹේ හුස්ම ඇහෙනවා.
මට නුඹේ වාතය දැනෙනවා.
කොහෙද නුඹ?
කෝ දැන්, ලජ්ජා වෙන්න එපා. ආලෝකයට එන්න.
නුඹ ගැන මොකක් හෝ විශේෂයක් තියෙනවා.
නුඹ දරන යමක්. රත්රනින් හැදූ යමක්.
නමුත් ඊටත් වඩා වටින.
වස්තුව! වස්තුව!
ඔය ඉන්නේ, සෙවනැලි අතරේ හොරා.
මම ආවේ ඔබෙන් හොරකම් කරන්න නෙමෙයි, අහෝ ස්මෞග් මහා ධනවතා! මට ඕනෑ වුණේ ඔබේ ශ්‍රීවිභූතිය බලා ගන්නයි.
ඔබ ඇත්තටම පැරණි කථාවල කියවෙනවා මෙන් ඓශ්චර්යයමත්ද කියා බලාගන්නයි.
මම ඒවා විශ්වාස කළේ නෑ.
දැන් විශ්වාස කරනවද?!
ඇත්තෙන්ම, ඒ කතා, ගීත, ඔබේ සුවිසල් බව අහලකටවත් එන්නේ නැහැ, මහා ඓශ්චර්යයමත් ස්මෞග්.
ඔය චාටු බස් වලට නුඹේ පණ බේරන්න පුළුවන් කියලා හිතනවද?
නෑ, නෑ.
නෑ තමයි.
නුඹ මගේ නම හොඳින් දන්නවා වගේ. ඒත් මට නුඹේ වර්ගයේ සුවඳ කලින් දැනිලා නැහැ.
නුඹ කවුද, කොහේ ඉඳලාද එන්නේ, ඇහුවට කමක් නැතිනම්?
- මම එන්නේ කන්ද පාත ඉඳලා. - කඳුපාත?
කඳු පාතින්, සහ කඳු මතින් මගේ පාර යැවුණේ.
ඒ වගේම වාතය හරහා. මමයි නොපෙනී ඇවිදින්නා.
සිත්ගන්නා සුළුයි. වෙන මොනවද නුඹේ කෙරුම්?
මම වාසනාව-පළඳින්නා. තේරවිලි-තෝරන්නා.
අගනා නම්බුනාම. තව කියන්න.
- පීප්ප-පදින්නා. - පීප්ප? ඒක නම් විශේෂ පාටයි.
එතකොට නුඹේ අඟුටුමිටි මිත්‍රයෝ ගැන මොකද? උන් කොහෙද හැංගිලා ඉන්නේ?
අඟුටුමිට්ටෝ?
නෑ. මෙහේ අඟුටුමිට්ටෝ නැහැ. ඔයාට වැරදිලා.
මම නම් හිතන්නේ නෑ, පීප්ප-පදින්නෝ!
උන් නුඹව මෙහෙට එව්වා උන්ගේ කිලිටි වැඩ කරවගන්න, උන් එලියේ හැංගිලා ඉන්න අතරේ.
ඇත්තටම ඔබතුමාට වැරදිලා, අහෝ ස්මෞග්, ප්‍රධානම සහ මහාත්ම නස්පැත්තිය.
නුඹට හොඳ සිරිත් විරිත් තියෙනවා වගේ, හොරෙක් සහ බොරුකාරයෙක් වුණාට.
මම දන්නවා අඟුටුමිට්ටන්ගේ රස සහ ගඳ. වෙන කාටත් වඩා!
ඒ රත්‍රන් හින්දයි! උන් නිධානයට ඇදෙනවා හරියට මළකුණකට මැස්සෝ ඇදෙනවා වගේ.
නුඹ හිතුවද මම මේ දවස එන බව නොදැන හිටියා කියලා?!
ඒ පුරාජේරුකාර අඟුටුමිටි රෑන ආයෙත් කන්දට බඩගාගෙන එන බව?!
ඒ භූමිකම්පාවක්ද?
ඒ නම් මකරෙක්.
- තාත්තේ? - ඒක එන්නේ කන්දෙන්.
ඔයාලා අපිව දාලා යන්න. ළමයින්ව අරගෙන මෙහෙන් යන්න.
කොහේ යන්නද? වෙන යන්න තැනක් නැහැ.
- අපි මැරෙන්නද යන්නේ තාත්තේ? - නැහැ දරුවෝ.
මකරා අපිව මරන්නයි යන්නේ.
මම ඌව කලින් නොමරුවොත් මිසක.
කන්ද යට රජු මැරිලා.
මම ඔහුගේ සිහසුන ගත්තා. මම ඔහුගේ ජනයාව කා දැමුවා බැටළුවන් අතර ඉන්නා වෘකයෙක් වාගේ.
මම කැමති තැනකදී මරන්නේ, කැමති වෙලාවට මරන්නේ.
මගේ සන්නාහ වානේ.
කිසිම තලයකට මාව පාසාරු කරන්න බැහැ.
හරි.
කාළ හීයක්? ඇයි මට කිව්වේ නැත්තේ කවදාවත්?
දැනගන්න ඕනේ නැති හින්දා.
හොඳට අහගන්න.
ඔයා මුරකාරයින්ගේ අවධානය ගන්න ඕනේ.
මම කුළුණ උඩට ගියහම, දුන්නට ඊතලය තියන්නම්.
අන්න මිනිහා! බාර්ඩ්!
- පස්සෙන්! -ඉක්මනට! පහලට!
නවත්තනවා!
මිනිහව නවත්තනවා!
නවතිනවා!
බේන්! බේන්.
මේක ආරක්ෂා කරලා තියාගන්න. මම උන් ගැන බලාගන්නම්.
- මම ඔයාව දාලා යන්නේ නෑ. - යන්න!
බ්‍රාගා.
ඔහේව අත්අඩංගුවට ගන්නවා.
- මොකක්ද වරද? - පුරපතිතුමා කැමති වරදක්.
- බිල්බෝ ගැන මොකද? - තව ටිකක් වෙලා දෙන්න.
මොකට වෙලාවද? මැරෙන්නද?
ඔයා බයයි.
ඔව්, මට බයයි. ඔයා ගැනයි බය.
ඒ නිදන්කඳ මත ව්‍යාධියක් තියෙනවා.
ඔයාගේ සීයාව උමතු වට්ටපු ව්‍යාධියක්.
- මම මගේ සීයා නෙමෙයි. - ඔයා ඔයාම නෙමෙයි.
මම දන්න තෝරින් නම් ඇතුලට යන්න පැකිලෙන්නේ නැහැ.
මම හොරෙකුගේ ජීවිතය වෙනුවෙන් මේ මෙහෙයුම අවදානමට පත් කරන්නේ නැහැ.
බිල්බෝ.
එයාගේ නම බිල්බෝ.
මේ ඕකනපලිහ වෙන්න ඕනේ. බලය හොරා ගන්න හදන කිලිටි අඟුටුමිට්ටා.
ඌ නුඹව මෙහෙට එව්වේ අර්කනමිණ හොයාගන්න නේද?
නෑ. නෑ. මම දන්නේ නෑ ඔයා මොනවාද මේ කියන්නේ කියලා.
ප්‍රතික්ෂේප කරන්න එපා. මම ඔහුගේ කූට අරමුණ අනුමාන කරගෙන උන්නේ.
ඒත් ඒකෙන් කාරි නැහැ. ඕකනපලිහගේ මෙහෙයුම අසාර්ථක වේවි. අන්ධකාරය ලඟම එනවා.
එය මේ දේශවල හැම මුල්ලකටම පැතිරේවි.
අඳුරේ ඉන්න හොරා, නුඹ නිකන්ම අතකොලුවක් පමණයි.
අර බියගුල්ලා ඕකනපලිහ නුඹේ ජීවිතයේ ඇති වටිනාකමක් නැහැ කියලා තීරණය කරලා.
නෑ, නෑ. ඔය බොරු කියන්නේ.
මොනවාද ඔහු පොරොන්දු වුණේ? නිධානයෙන් කොටසක්ද? හරියට බෙදා දෙන්න ඒක ඔහුගේ වගේ.
මම මේ එක කාසියකින්වත් වෙන් වෙන්නේ නැහැ. එක කැබැල්ලකින්වත්.
මගේ දත් අසිපත් වගේ. මගේ නිය හෙල්ල වගේ.
මගේ තටු කුණාටුවක් වගේ.
එහෙනම් ඒක ඇත්තයි. කාළ හීය ඉලක්කයට වැදිලා.
මොකක්ද කිව්වේ?
මම මේ කිව්වේ ඔබතුමා හැමදෙසම සුප්‍රකටයි, කෲර මහා ස්මෞග. ඇත්තෙන්ම, ඔබට සම කල හැක්කෙක් නැහැ.
මට හිතෙනවා නුඹට ඒක ගන්න ඉඩදෙන්න. එයින් ඕකනපලිහ විඳවනවා බලන්න.
එය ඔහුව විනාශ කරනවා බලන්න.
එය ඔහුගේ හදවත විකෘති කර උමතු කරවනවා බලන්න.
ඒත් මම හිතන්නේ නැහැ. අපේ සෙල්ලම මෙතනින් ඉවරයි.
ඉතින් කියාපන් හොරා, නුඹ කොහොමද මැරෙන්න කැමති?
නෑ.
තාත්තේ, මේ ඔයාද?
පහත් වෙලා ඉන්න!
පහත් වෙන්න!
ඕකනපලිහ ගිහින්!
පසු බහිනවා!
පාලම ළඟදී එකතු වෙනවා!
- ඔයා උන් ඔක්කොම මැරුවා. - තවත් උන් ඉන්නවා
තෞරියෙල්.
එන්න.
එයාව නැතිවෙනවා.
තෞරියෙල්.
ඇතෙලාස්.
මොකක්ද ඔය කරන්නේ?
එයාව බේරාගන්නවා.
- ඔයා පණපිටින්! - වැඩි වෙලාවකට නෙමේ.
- අර්කනමිණ හොයා ගත්තද? - මකරා එනවා.
ඒක හොයාගත්තද?
අපි එලියට පැනගන්න ඕනේ.
තෝරින්.
නුඹලා ගිනිබත් වේවි!
දුවන්න!
එන්න, බිල්බෝ!
එන්න.
එයාව තද කරලා අල්ලගන්න.
ටිල්ඩා.
- අපි ඌව මඟහැරියා. - නෑ. ඌ ඊට වඩා කපටියි.
දැන් කොහෙටද?
බටහිර මුරකුටියට.
එලියට යන පාරක් තියෙයි.
- ඒක උස වැඩියි. කොහෙත්ම බැහැ එහෙන්. - ඒකයි එකම මඟ.
උත්සාහ කරලා බලන්න ඕනේ.
එන්න.
මම අහලා තියෙනවා සුර බෙහෙත් වල ආශ්චර්‍යය. ඒක නම් දැකගත්ත එකත් වාසනාවක්.
තෞරියෙල්.
හෙලවෙන්න එපා.
ඔයා එයා වෙන්න බැහැ. එයා හුඟක් දුරයි.
එයා මගෙන් හුඟක් හුඟක් දුරයි.
එයා වෙනත් ලෝකෙක තරු එළියේ ඇවිදින්නේ.
ඒක හීනයක් විතරයි.
එයා මට ආදරය කරයි කියලා හිතනවද?
ලං වෙලා ඉන්න.
එහෙනම් ඉවරයි. වෙන පාරක් නැහැ.
අපේ පරපුරේ අන්තිමයෝ.
ඔවුන් මෙහෙන් එන්න ඇත්තේ ලොකු බලාපොරොත්තුවකින්.
අපිට පතල් පැත්තට යන්න පුළුවන්.
දවස් කීපයක් හරි බේරිලා ඉන්න.
නෑ. මම මෙහෙම මැරෙන්නේ නැහැ.
බයෙන් හැංගිලා, හුස්ම ගන්න බැරුව.
- අපි කම්මල් පැත්තට යන්නේ. - ඌ අපිව දකියි අනිවාර්යයෙන්ම.
අපි බෙදිලා ගියොත් දකින්නේ නැහැ.
තෝරින්, අපිට බේරෙන්න බැරි වෙයි.
කීපදෙනෙක් බේරෙයි.
ඌව කම්මල පැත්තට ගෙනියන්න. අපි මකරාව මරනවා.
මේක කෙළවර වෙන්නේ ගින්නෙන් නම්, අපි හැමෝම එකට පිච්චෙමු.
මේ පැත්තෙන්.
දුවන්න.
පණ බේරාගෙන දුවන්න.
සැඟවෙන්න තැනක් නැහැ.
පිටිපස්සෙන්!
පණුවා!
එන්න!
දුවන්න!
ඒයි, ඔහේ! මේ පැත්තේ!
ඩොල්ගුල්දූරයට පණිවිඩය යවන්න ...
ඕකනපලිහ කන්දට ගිහින්!
යනවා!
නුඹ! මාත් එක්ක එනවා.
මේ පැත්තෙන්!
එන්න!
තෝරින්!
බාලින් පස්සෙන් යන්න!
- තෝරින්. - එන්න!
තෝරින්!
අල්ලාගෙන ඉන්න!
තෝරින්!
යන්න, යන්න!
සැලසුම හරියන්නේ නැහැ. මේ උදුන් ගල් වගේ හීතලයි.
එයා හරි. මේවා පත්තු කරන්න තරම් රස්නේ ගින්දරක් අපිට නැහැ.
නැහැ කියලා විශ්වාසද?
මම හිතුවේ නැහැ මෙතරම් පහසුවෙන් නුඹට පරදවන්න.
නුඹ මන්දගාමී වෙලා, තරබාරු වෙලා, අඥාන පණුවා!
හැංගෙන්න!
බොම්බර්!
අර මයිනහම් වැඩ කරවන්න. යන්න!
බිල්බෝ!
අර උඩ. මගේ සංඥාවට අර ලීවරය අදින්න.
බාලින්! තවමත් ගිනි බෝම්බ මිශ්‍ර කරන්න පුලුවන්ද?
ඔව්, පොඩි වෙලාවයි යන්නේ. එන්න!
අපට පොඩි වෙලාවක් නැහැ.
- කෝ ගෙන්දගම්? - විශ්වාසද කරන දේ දන්නවා කියලා?
ඉක්මනට!
දැන්!
ඌව සිහසුන් මැදිරියට අරගෙන යන්න.
දිගටම යන්න, බිල්බෝ!
දුවන්න!
නුඹ හිතුවාද මාව රවට්ටන්න පුළුවන් කියලා පීප්ප-පදින්නෝ?
නුඹ ආවේ විල්පුරයේ ඉඳලා.
මොකක් හෝ කූට කුමන්ත්‍රණයක්‌ තියෙනවා මේ කිළුටු අඟුටුමිට්ටෝ සහ ඒ කාලකන්ණි වෙළෙන්දෝ අතර.
ඒ නහයෙන් අඬන බියගුල්ලෝ සහ උන්ගේ කාළ ඊතල.
සමහරවිට දැන් කාලය හරි උන්ව හමුවෙන්න යන්න.
නෑ.
මේක ඔවුන්ගේ වරදක් නෙමෙයි!
ඉන්න!
විල්පුරයට යන්න එපා!
නුඹ ඔවුන් ගැන වදවෙනවාද?
හොඳයි.
එහෙනම් නුඹට බලන්න පුළුවන් උන් මැරෙන හැටි.
මෙහේ!
අඥාන පණුවා.
නුඹ.
මම ආපහු ගන්නවා නුඹ සොරකම් කලදේ.
නුඹ මගෙන් මොකුත් ගන්නේ නෑ, අඟුටුමිට්ටෝ.
මම නුඹේ පැරණි සෙබළුන්ව අළු දූවිලි කළා.
මම මිනිසුන්ගේ හදවත් තුලට භීතිය එක්කළා.
මමයි කන්ද යට රජු.
මේ නුඹේ රාජධානිය නොවෙයි.
මේ අඟුටුමිට්ටන්ගේ භූමි.
මේ අඟුටුමිට්ටන්ගේ රත්‍රන්.
අපි අපේ පලිය ගන්නවා.
පලිය?!
මම නුඹට පෙන්නන්නම් පලි ගන්න හැටි!
මම කියන දේ අහනවා! මොකක්ද වෙන්න යන්නේ කියලා දන්නේ නැත්ද?
මමයි අග්නිය.
මමයි...
...මරණය.
අපි මොකක්ද මේ කලේ?
පරිවර්තනය: ඉසුරු බාලසූරිය